title: लोक सभा

text: लोकसभा के क्रियांवयन नियमों में इस प्रस्ताव का वर्णन है विपक्ष यह प्रस्ताव लोकसभा में मंत्रिपरिषद के विरूद्ध लाता है इसे लाने हेतु लोकसभा के 50 सदस्यों का समर्थन जरूरी है यह सरकार के विरूद्ध लगाये जाने वाले आरोपॉ का वर्णन नही करता है केवल यह बताता है कि सदन मंत्रिपरिषद में विश्वास नही करता है एक बार प्रस्तुत करने पर यह प्रस्ताव् सिवाय धन्यवाद प्रस्ताव के सभी अन्य प्रस्तावों पर प्रभावी हो जाता है इस प्रस्ताव हेतु पर्याप्त समय दिया जाता है इस पर् चर्चा करते समय समस्त सरकारी कृत्यॉ नीतियॉ की चर्चा हो सकती है लोकसभा द्वारा प्रस्ताव पारित कर दिये जाने पर मंत्रिपरिषद राष्ट्रपति को त्याग पत्र सौंप देती है संसद के एक सत्र मे एक से अधिक अविश्वास प्रस्ताव नहीं लाये जा सकते है


title: लोक सभा

text: विश्वास प्रस्ताव--- लोकसभा नियमों में इस प्रस्ताव का कोई वर्णन नहीं है यह आवश्यक्तानुसार उत्पन्न हुआ है ताकि मंत्रिपरिषद अपनी सत्ता सिद्ध कर सके यह सदैव मंत्रिपरिषद लाती है इसके गिरजाने पर उसे त्याग पत्र देना पडता है


title: लोक सभा

text: निंदा प्रस्ताव--- लोकसभा मे विपक्ष यह प्रस्ताव लाकर सरकार की किसी विशेष नीति का विरोध/निंदा करता है इसे लाने हेतु कोई पूर्वानुमति जरूरी नहीं है यदि लोकसभा में पारित हो जाये तो मंत्रिपरिषद निर्धारित समय में विश्वास प्रस्ताव लाकर अपने स्थायित्व का परिचय देती है है उसके लिये यह अनिवार्य है।


title: लोक सभा

text: काम रोको प्रस्ताव--- लोकसभा मे विपक्ष यह प्रस्ताव लाता है यह एक अद्वितीय प्रस्ताव है जिसमे सदन की समस्त कार्यवाही रोक कर तात्कालीन जन महत्व के किसी एक मुद्दे को उठाया जाता है प्रस्ताव पारित होने पर सरकार पर निंदा प्रस्ताव के समान प्रभाव छोडता है।


title: राज्य सभा

text: राज्य सभा भारतीय लोकतंत्र की ऊपरी प्रतिनिधि सभा है। लोकसभा निचली प्रतिनिधि सभा है। राज्यसभा में २४५ सदस्य होते हैं। जिनमे १२ सदस्य भारत के राष्ट्रपति के द्वारा नामांकित होते हैं। इन्हें 'नामित सदस्य' कहा जाता है। अन्य सदस्यों का चुनाव होता है। राज्यसभा में सदस्य ६ साल के लिए चुने जाते हैं, जिनमे एक-तिहाई सदस्य हर २ साल में सेवा-निवृत होते हैं।


title: राज्य सभा

text: किसी भी संघीय शासन में संघीय विधायिका का ऊपरी भाग संवैधानिक बाध्यता के चलते राज्य हितों की संघीय स्तर पर रक्षा करने वाला बनाया जाता है। इसी सिद्धांत के चलते राज्य सभा का गठन हुआ है। इसी कारण राज्य सभा को सदनों की समानता के रूप में देखा जाता है जिसका गठन ही संसद के द्वितीय सदन के रूप में हुआ है। राज्यसभा का गठन एक पुनरीक्षण सदन के रूप में हुआ है जो लोकसभा द्वारा पास किये गये प्रस्तावों की पुनरीक्षा करे। यह मंत्रिपरिषद में विशेषज्ञों की कमी भी पूरी कर सकती है क्योंकि कम से कम 12 विशेषज्ञ तो इस में मनोनीत होते ही हैं। आपातकाल लगाने वाले सभी प्रस्ताव जो राष्ट्रपति के सामने जाते हैं, राज्य सभा द्वारा भी पास होने चाहिये। जुलाई 2018 से, राज्यसभा सांसद सदन में 22 भारतीय भाषाओं में भाषण कर सकते हैं क्योंकि ऊपरी सदन में सभी 22 भारतीय भाषाओं में एक साथ व्याख्या की सुविधा है।


title: राज्य सभा

text: भारत के उपराष्ट्रपति (वर्तमान में वैकेया नायडू) राज्यसभा के सभापति होते हैं। राज्यसभा का पहला सत्र 13 मई 1952 को हुआ था।


title: राज्य सभा

text: राज्य सभा मोन्टेग्यू-चेम्सफोर्ड प्रतिवेदन से हुआ। भारत सरकार अधिनियम, 1919 में तत्कालीन विधानमंडल के द्वितीय सदन के तौर पर काउंसिल ऑफ स्टेट्स का सृजन करने का उप सीमित था और जो वस्तुत: 1921 में अस्तित्व में आया। गवर्नर-जनरल तत्कालीन काउंसिल ऑफ स्टेट्स का पदेन अध्यक्ष होता था। भारत सरकार अधिनियम, 1935 के माध्यम से इसके गठन में शायद ही कोई परिवर्तन किए गए।


title: राज्य सभा

text: संविधान सभा, जिसकी पहली बैठक 9 दिसम्बर 1946 को हुई थी, ने भी 1950 तक केन्द्रीय विधानमंडल के रूप में कार्य किया, फिर इसे 'अनंतिम संसद' के रूप में परिवर्तित कर दिया गया। इस अवधि के दौरान, केन्द्रीय विधानमंडल जिसे 'संविधान सभा' (विधायी) और आगे चलकर 'अनंतिम संसद' कहा गया, 1952 में पहले चुनाव कराए जाने तक, एक-सदनी रहा।  स्वतंत्र भारत में द्वितीय सदन की उपयोगिता अथवा अनुपयोगिता के संबंध में संविधान सभा में विस्तृत बहस हुई और अन्तत: स्वतंत्र भारत के लिए एक द्विसदनी विधानमंडल बनाने का निर्णय मुख्य रूप से इसलिए किया गया क्योंकि परिसंघीय प्रणाली को अपार विविधताओं वाले इतने विशाल देश के लिए सर्वाधिक सहज स्वरूप की सरकार माना गया। वस्तुत:, एक प्रत्यक्ष रूप से निर्वाचित एकल सभा को स्वतंत्र भारत के समक्ष आने वाली चुनौतियों का सामना करने के लिए अपर्याप्त समझा गया। अत:, 'काउंसिल ऑफ स्टेट्स' के रूप में ज्ञात एक ऐसे द्वितीय सदन का सृजन किया गया जिसकी संरचना और निर्वाचन पद्धति प्रत्यक्षत: निर्वाचित लोक सभा से पूर्णत: भिन्न थी। इसे एक ऐसा अन्य सदन समझा गया, जिसकी सदस्य संख्या लोक सभा (हाउस ऑफ पीपुल) से कम है। इसका आशय परिसंघीय सदन अर्थात् एक ऐसी सभा से था जिसका निर्वाचन राज्यों और दो संघ राज्य क्षेत्रों की सभाओं के निर्वाचित सदस्यों द्वारा किया गया, जिनमें राज्यों को समान प्रतिनिधित्व नहीं दिया गया। निर्वाचित सदस्यों के अलावा, राष्ट्रपति द्वारा सभा के लिए बारह सदस्यों के नामनिर्देशन का भी उपबंध किया गया। इसकी सदस्यता हेतु न्यूनतम आयु तीस वर्ष नियत की गई जबकि निचले सदन के लिए यह पच्चीस वर्ष है। काउंसिल ऑफ स्टेट्स की सभा में गरिमा और प्रतिष्ठा के अवयव संयोजित किए गए। ऐसा भारत के उपराष्ट्रपति को राज्य सभा का पदेन सभापति बनाकर किया गया, जो इसकी बैठकों का सभापतित्व करते हैं।


title: राज्य सभा

text: संविधान के अनुच्छेद 80 में राज्य सभा के सदस्यों की अधिकतम संख्या 250 निर्धारित की गई है, जिनमें से 12 सदस्य राष्ट्रपति द्वारा नामनिर्देशित किए जाते हैं और 238 सदस्य राज्यों के और संघ राज्य क्षेत्रों के प्रतिनिधि होते हैं। तथापि, राज्य सभा के सदस्यों की वर्तमान संख्या 245 है, जिनमें से 233 सदस्य राज्यों और संघ राज्यक्षेत्र दिल्ली तथा पुडुचेरी के प्रतिनिधि हैं और 12 राष्ट्रपति द्वारा नामनिर्देशित हैं। राष्ट्रपति द्वारा नामनिर्देशित किए जाने वाले सदस्य ऐसे व्यक्ति होंगे जिन्हें साहित्य, विज्ञान, कला और समाज सेवा जैसे विषयों के संबंध में विशेष ज्ञान या व्यावहारिक अनुभव है।


title: राज्य सभा

text: संविधान की चौथी अनुसूची में राज्य सभा में राज्यों और संघ राज्य क्षेत्रों को स्थानों के आवंटन का उपबंध है। स्थानों का आवंटन प्रत्येक राज्य की जनसंख्या के आधार पर किया जाता है। राज्यों के पुनर्गठन तथा नए राज्यों के गठन के परिणामस्वरूप, राज्यों और संघ राज्य क्षेत्रों को आवंटित राज्य सभा में निर्वाचित स्थानों की संख्या वर्ष 1952 से लेकर अब तक समय-समय पर बदलती रही है।


title: राज्य सभा

text: संविधान के अनुच्छेद 84 में संसद की सदस्यता के लिए अर्हताएं निर्धारित की गई हैं। राज्य सभा की सदस्यता के लिए अर्ह होने के लिए किसी व्यक्ति के पास निम्नलिखित अर्हताएं होनी चाहिए:


title: राज्य सभा

text: (क) उसे भारत का नागरिक होना चाहिए और निर्वाचन आयोग द्वारा इस निमित्त प्राधिकृत किसी व्यक्ति के समक्ष तीसरी अनुसूची में इस प्रयोजन के लिए दिए गए प्ररूप के अनुसार शपथ लेना चाहिए या प्रतिज्ञान करना चाहिए और उस पर अपने हस्ताक्षर करने चाहिए;


title: राज्य सभा

text: (ख) उसे कम से कम तीस वर्ष की आयु का होना चाहिए;


title: राज्य सभा

text: (ग) उसके पास ऐसी अन्य अर्हताएं होनी चाहिए जो संसद द्वारा बनाई गई किसी विधि द्वारा या उसके अधीन इस निमित्त विहित की जाएं।


title: राज्य सभा

text: निरर्हताएं संविधान के अनुच्छेद 102 में यह निर्धारित किया गया है कि कोई व्यक्ति संसद के किसी सदन का सदस्य चुने जाने के लिए और सदस्य होने के लिए निरर्हित होगा-


title: राज्य सभा

text: (क) यदि वह भारत सरकार के या किसी राज्य की सरकार के अधीन, ऐसे पद को छोड़कर, जिसको धारण करने वाले का निरर्हित न होना संसद ने विधि द्वारा घोषित किया है, कोई लाभ का पद धारण करता है;


title: राज्य सभा

text: (ख) यदि वह विकृतचित है और सक्षम न्यायालय की ऐसी घोषणा विद्यमान है;


title: राज्य सभा

text: (ग) यदि वह अनुन्मोचित दिवालिया है;


title: राज्य सभा

text: (घ) यदि वह भारत का नागरिक नहीं है या उसने किसी विदेशी राज्य की नागरिकता स्वेच्छा से अर्जित कर ली हे या वह किसी विदेशी राज्य के प्रति निष्ठा या अनुषक्ति को अभिस्वीकार किए हुए हैं;


title: राज्य सभा

text: (ड.) यदि वह संसद द्वारा बनाई गई किसी विधि द्वारा या उसके अधीन इस प्रकार निरर्हित कर दिया जाता है।


title: राज्य सभा

text: स्पष्टीकरण- इस खंड के प्रयोजनों के लिए, कोई व्यक्ति केवल इस कारण भारत सरकार के या किसी राज्य की सरकार के अधीन लाभ का पद धारण करने वाला नहीं समझा जाएगा कि वह संघ का या ऐसे राज्य का मंत्री है।  इसके अतिरिक्त, संविधान की दसवीं अनुसूची में दल-परिवर्तन के आधार पर सदस्यों की निरर्हता के बारे में उपबंध किया गया है। दसवीं अनुसूची के उपबंधों के अनुसार, कोई सदस्य एक सदस्य के रूप में उस दशा में निरर्हित होगा, यदि वह स्वेच्छा से अपने राजनीतिक दल की सदस्यता छोड़ देता है; या वह ऐसे राजनीतिक दल द्वारा, जिसका वह सदस्य है, दिए गए किसी निदेश के विरुद्ध सदन में मतदान करता है या मतदान करने से विरत रहता है और ऐसे मतदान या मतदान करने से विरत रहने को उस राजनीतिक दल द्वारा पन्द्रह दिन के भीतर माफ नहीं किया गया है। निर्दलीय उम्मीदवार के रूप में निर्वाचित सदस्य निरर्हित होगा यदि वह अपने निर्वाचन के पश्चात् किसी राजनीतिक दल में सम्मिलित हो जाता है। तथापि, राष्ट्रपति द्वारा सदन के किसी नामनिर्देशित सदस्य को किसी राजनीतिक दल में सम्मिलित होने की अनुमति होगी यदि वह सदन में अपना स्थान ग्रहण करने के पहले छह मास के भीतर ऐसा करता/करती है। किसी सदस्य को इस आधार पर निरर्हित नहीं किया जाएगा यदि वह राज्य सभा का उप-सभापति निर्वाचित होने के पश्चात् अपने राजनीतिक दल की सदस्यता स्वेच्छा से छोड़ देता/देती है।


title: राज्य सभा

text: राज्य सभा में राज्यों और संघ राज्य क्षेत्रों के प्रतिनिधियों का निर्वाचन अप्रत्यक्ष निर्वाचन पद्धति द्वारा किया जाता है। प्रत्येक राज्य तथा तीन* संघ राज्य क्षेत्रों के प्रतिनिधियों का निर्वाचन उस राज्य की विधान सभा के निर्वाचित सदस्यों तथा उस संघ राज्य क्षेत्र के निर्वाचक मंडल के सदस्यों, जैसा भी मामला हो, द्वारा एकल संक्रमणीय मत द्वारा आनुपातिक प्रतिनिधित्व प्रणाली के अनुसार किया जाता है। दिल्ली राष्ट्रीय राजधानी क्षेत्र के निर्वाचक मंडल में दिल्ली विधान सभा के निर्वाचित सदस्य और पुडुचेरी संघ राज्य क्षेत्र के निर्वाचक मंडल में पुडुचेरी विधान सभा के निर्वाचित सदस्य शामिल हैं।


title: राज्य सभा

text: राज्य सभा एक स्थायी सदन है और यह भंग नहीं होता। तथापि, प्रत्येक दो वर्ष बाद राज्य सभा के एक-तिहाई सदस्य सेवा-निवृत्त हो जाते हैं। पूर्णकालिक अवधि के लिए निर्वाचित सदस्य छह वर्षों की अवधि के लिए कार्य करता है। किसी सदस्य के कार्यकाल की समाप्ति पर सेवानिवृत्ति को छोड़कर अन्यथा उत्पन्न हुई रिक्ति को भरने के लिए कराया गया निर्वाचन 'उप-चुनाव' कहलाता है। उप-चुनाव में निर्वाचित कोई सदस्य उस सदस्य की शेष कार्यावधि तक सदस्य बना रह सकता है जिसने त्यागपत्र दे दिया था या जिसकी मृत्यु हो गई थी या जो दसवीं अनुसूची के अधीन सभा का सदस्य होने के लिए निरर्हित हो गया था। राज्य सभा के पीठासीन अधिकारियों की यह जिम्मेदारी होती है कि वे सभा की कार्यवाही का संचालन करें। भारत के उपराष्ट्रपति राज्य सभा के पदेन सभापति हैं। राज्य सभा के सदस्यों के विपरीत राज्यसभा के सभापति का कार्यकाल ५ वर्षों का ही होता है, राज्य सभा अपने सदस्यों में से एक उपसभापति का भी चयन करती है। राज्य सभा में उपसभाध्यक्षों का एक पैनल भी होता है, जिसके सदस्यों का नामनिर्देशन सभापति, राज्य सभा द्वारा किया जाता है। सभापति और उपसभापति की अनुपस्थिति में, उपसभाध्यक्षों के पैनल से एक सदस्य सभा की कार्यवाही का सभापतित्व करता है। लोक सभा के विपरीत राज्यसभा का सभापति अपना इस्तिफा उपसभापति को नहीं बल्कि राष्ट्रपति को देता है।


title: राज्य सभा

text: महासचिव की नियुक्ति राज्य सभा के सभापति द्वारा की जाती है और उनका रैंक संघ के सर्वोच्च सिविल सेवक के समतुल्य होता है। महासचिव गुमनाम रह कर कार्य करते हैं और संसदीय मामलों पर सलाह देने के लिए तत्परता से पीठासीन अधिकारियों को उपलब्ध रहते हैं। महासचिव राज्य सभा सचिवालय के प्रशासनिक प्रमुख और सभा के अभिलेखों के संरक्षक भी हैं। वह राज्य सभा के सभापति के निदेश व नियंत्रणाधीन कार्य करते हैं।


title: राज्य सभा

text: hii== राज्यसभा तथा लोकसभा के बीच सम्बन्ध == संविधान के अनुच्छेद 75 (3) के अधीन, मंत्री परिषद् सामूहिक रूप से लोक सभा के प्रति जिम्मेदार होती है जिसका आशय यह है कि राज्य सभा सरकार को बना या गिरा नहीं सकती है। तथापि, यह सरकार पर नियंत्रण रख सकती है और यह कार्य विशेष रूप से उस समय बहुत महत्त्वपूर्ण हो जाता है जब सरकार को राज्य सभा में बहुमत प्राप्त नहीं होता है।


title: राज्य सभा

text: किसी सामान्य विधान की दशा में, दोनों सभाओं के बीच गतिरोध दूर करने के लिए, संविधान में दोनों सभाओं की संयुक्त बैठक बुलाने का उपबंध है। वस्तुत:, अतीत में ऐसे तीन अवसर आए हैं जब संसद की सभाओं की उनके बीच मतभेदों को सुलझाने के लिए संयुक्त बैठक हुई थी। संयुक्त बैठक में उठाये जाने वाले मुद्दों का निर्णय दोनों सभाओं में उपस्थित और मत देने वाले सदस्यों की कुल संख्या के बहुमत से किया जाता है। संयुक्त बैठक संसद भवन के केन्द्रीय कक्ष में आयोजित की जाती है जिसकी अध्यक्षता लोकसभाध्यक्ष द्वारा की जाती है। तथापि, धन विधेयक की दशा में, संविधान में दोनों सभाओं की संयुक्त बैठक बुलाने का कोई उपबंध नहीं है, क्योंकि लोक सभा को वित्तीय मामलों में राज्य सभा की तुलना में प्रमुखता हासिल है। संविधान संशोधन विधेयक के संबंध में, संविधान में यह उपबंध किया गया है कि ऐसे विधेयक को दोनों सभाओं द्वारा, संविधान के अनुच्छेद 368 के अधीन विहित रूप में, विशिष्ट बहुमत से पारित किया जाना होता है। अत:, संविधान संशोधन विधेयक के संबंध में दोनों सभाओं के बीच गतिरोध को दूर करने का कोई उपबंध नहीं है।


title: राज्य सभा

text: मंत्री संसद की किसी भी सभा से हो सकते हैं। इस संबंध में संविधान सभाओं के बीच कोई भेद नहीं करता है। प्रत्येक मंत्री को किसी भी सभा में बोलने और उसकी कार्यवाही में भाग लेने का अधिकार होता है, लेकिन वह उसी सभा में मत देने का हकदार होता है जिसका वह सदस्य होता है।


title: राज्य सभा

text: इसी प्रकार, संसद की सभाओं, उनके सदस्यों और उनकी समितियों की शक्तियों, विशेषाधिकारों और उन्मुक्तियों के संबंध में, दोनों सभाओं को संविधान द्वारा बिल्कुल समान धरातल पर रखा गया है। जिन अन्य महत्त्वपूर्ण विषयों के संबंध में दोनों सभाओं को समान शक्तियाँ प्राप्त हैं वे इस प्रकार हैं:- राष्ट्रपति का निर्वाचन तथा महाभियोग, उपराष्ट्रपति का निर्वाचन, आपातकाल की उद्घोषणा का अनुमोदन, राज्यों में संवैधानिक तंत्र की विफलता से संबंधित उद्घोषणा और वित्तीय आपातकाल। विभिन्न संवैधानिक प्राधिकरणों आदि से प्रतिवेदन तथा पत्र प्राप्त करने के संबंध में, दोनों सभाओं को समान शक्तियाँ प्राप्त हैं।


title: राज्य सभा

text: इस प्रकार, यह स्पष्ट है कि मंत्री-परिषद् की सामूहिक जिम्मेदारी के मामले और कुछ ऐसे वित्तीय मामले, जो सिर्फ लोक सभा के क्षेत्राधिकार में आते हैं, के सिवाए दोनों सभाओं को समान शक्तियाँ प्राप्त हैं।


title: राज्य सभा

text: एक परिसंघीय सदन होने के नाते राज्य सभा को संविधान के अधीन कुछ विशेष शक्तियाँ प्राप्त हैं। राज्यसभा के पास तीन विशेष शक्तियाँ होती है


title: राज्य सभा

text: विधान से संबंधित सभी विषयों/क्षेत्रों को तीन सूचियों में विभाजित किया गया है- संघ सूची, राज्य सूची और समवर्ती सूची। संघ और राज्य सूचियां परस्पर अपवर्जित हैं- कोई भी दूसरे के क्षेत्र में रखे गए विषय पर कानून नहीं बना सकता। तथापि, यदि राज्य सभा उपस्थित और मत देने वाले सदस्यों में से कम से कम दो-तिहाई सदस्यों के बहुमत द्वारा यह कहते हुए एक संकल्प पारित करती है कि यह "राष्ट्रीय हित में आवश्यक या समीचीन" है कि संसद, राज्य सूची में प्रमाणित किसी विषय पर विधि बनाए, तो संसद भारत के संपूर्ण राज्य-क्षेत्र या उसके किसी भाग के लिए उस संकल्प में विनिर्दिष्ट विषय पर विधि बनाने हेतु अधिकार-संपन्न हो जाती है। ऐसा संकल्प अधिकतम एक वर्ष की अवधि के लिए प्रवृत्त रहेगा परन्तु यह अवधि इसी प्रकार के संकल्प को पारित करके एक वर्ष के लिए पुन: बढ़ायी जा सकती है।


title: राज्य सभा

text: यदि राज्य सभा उपस्थित और मत देने वाले सदस्यों में से कम से कम दो-तिहाई सदस्यों के बहुमत द्वारा यह घोषित करते हुए एक संकल्प पारित करती है कि संघ और राज्यों के लिए सम्मिलित एक या अधिक अखिल भारतीय सेवाओं का सृजन किया जाना राष्ट्रीय हित में आवश्यक या समीचीन है, तो संसद विधि द्वारा ऐसी सेवाओं का सृजन करने के लिए अधिकार-संपन्न हो जाती है।


title: राज्य सभा

text: संविधान के अधीन, राष्ट्रपति को राष्ट्रीय आपात की स्थिति में, किसी राज्य में संवैधानिक तंत्र के विफल हो जाने की स्थिति में अथवा वित्तीय आपात की स्थिति में उद्घोषणा जारी करने का अधिकार है। ऐसी प्रत्येक उद्घोषणा को संसद की दोनों सभाओं द्वारा नियत अवधि के भीतर अनुमोदित किया जाना अनिवार्य है। तथापि, कतिपय परिस्थितियों में राज्य सभा के पास इस संबंध में विशेष शक्तियाँ हैं। यदि कोई उद्घोषणा उस समय की जाती है जब लोक सभा का विघटन हो गया है अथवा लोक सभा का विघटन इसके अनुमोदन के लिए अनुज्ञात अवधि के भीतर हो जाता है और यदि इसे अनुमोदित करने वाला संकल्प राज्य सभा द्वारा अनुच्छेद 352, 356 और 360 के अधीन संविधान में विनिर्दिष्ट अवधि के भीतर पारित कर दिया जाता है, तब वह उद्घोषणा प्रभावी रहेगी।


title: राज्य सभा

text: धन विधेयक केवल लोक सभा में पुर्नस्थापित किया जा सकता है। इसके उस सभा द्वारा पारित किए जाने के उपरान्त इसे राज्य सभा को उसकी सहमति अथवा सिफारिश के लिए प्रेषित किया जाता है। ऐसे विधेयक के संबंध में राज्य सभा की शक्ति सीमित है। राज्य सभा को ऐसे विधेयक की प्राप्ति से चौदह दिन के भीतर उसे लोक सभा को लौटाना पड़ता है। यदि यह उस अवधि के भीतर लोक सभा को नहीं लौटाया जाता है तो विधेयक को उक्त अवधि की समाप्ति पर दोनों सदनों द्वारा उस रूप में पारित किया गया समझा जाएगा जिसमें इसे लोक सभा द्वारा पारित किया गया था। राज्य सभा धन विधेयक में संशोधन भी नहीं कर सकती; यह केवल संशोधनों की सिफारिश कर सकती है और लोक सभा, राज्य सभा की सभी या किन्हीं सिफारिशों को स्वीकार अथवा अस्वीकार कर सकेगी।


title: राज्य सभा

text: धन विधेयक के अलावा, वित्त विधेयकों की कतिपय अन्य श्रेणियों को भी राज्य सभा में पुर्नस्थापित नहीं किया जा सकता। तथापि, कुछ अन्य प्रकार के वित्त विधेयक हैं जिनके संबंध में राज्य सभा की शक्तियों पर कोई निर्बंधन नहीं है। ये विधेयक किसी भी सभा में प्रस्तुत किए जा सकते हैं और राज्य सभा को ऐसे वित्त विधेयकों को किसी अन्य विधेयक की तरह ही अस्वीकृत या संशोधित करने का अधिकार है। वस्तुत: ऐसे विधेयक संसद की किसी भी सभा द्वारा तब तक पारित नहीं किए जा सकते, जब तक राष्ट्रपति ने उस पर विचार करने के लिए उस सभा से सिफारिश नहीं की हो।


title: राज्य सभा

text: तथापि, इन सारी बातों से यह निष्कर्ष नहीं निकलता कि राज्य सभा का वित्त संबंधी मामलों से कुछ भी लेना-देना नहीं है। भारत सरकार के बजट को प्रतिवर्ष राज्य सभा के समक्ष भी रखा जाता है और इसके सदस्यगण उस पर चर्चा करते हैं। यद्यपि राज्य सभा विभिन्न मंत्रालयों की अनुदान मांगों पर मतदान नहीं करती - यह मामला अनन्य रूप से लोक सभा के लिए सुरक्षित है फिर भी, भारत की संचित निधि से किसी धन की निकासी तब तक नहीं की जा सकती, जब तक दोनों सभाओं द्वारा विनियोग विधेयक को पारित नहीं कर दिया जाता। इसी प्रकार, वित्त विधेयक को भी राज्य सभा के समक्ष लाया जाता है। इसके अलावा, विभाग-संबंधित संसदीय स्थायी समितियां, जो मंत्रालयों/विभागों की वार्षिक अनुदान मांगों की जाँच करती हैं, संयुक्त समितियां हैं जिनमें दस सदस्य राज्य सभा से होते हैं।


title: राज्य सभा

text: सभापति और उपसभापति के अलावा, सदन का नेता एक अन्य ऐसा अधिकारी है जो सभा के कुशल और सुचारू संचालन में महत्वपूर्ण भूमिका निभाता है। राज्य सभा में सभा का नेता सामान्यतः प्रधान मंत्री होता है, यदि वह इसका सदस्य है, अथवा कोई ऐसा मंत्री होता है, जो इस सभा का सदस्य है और जिसे उनके द्वारा इस रूप में कार्य करने के लिए नाम-निर्दिष्ट किया गया हो। उसका प्राथमिक उत्तरदायित्व सभा में सौहार्दपूर्ण और सार्थक वाद-विवाद के लिए सभा के सभी वर्गों के बीच समन्वय बनाए रखना है। इस प्रयोजनार्थ, वह न केवल सरकार के, बल्कि विपक्ष, मंत्रियों और पीठासीन अधिकारी के भी निकट संपर्क में रहता है। वह सभा-कक्ष (चैम्बर) में सभापीठ के दायीं ओर की पहली पंक्ति में पहली सीट पर बैठता है ताकि वह परामर्श हेतु पीठासीन अधिकारी को सहज उपलब्ध रहे। नियमों के तहत, सभापति द्वारा सभा में सरकारी कार्य की व्यवस्था, राष्ट्रपति के अभिभाषण पर चर्चा हेतु दिनों के आवंटन अथवा समय के आवंटन, शुक्रवार के अलावा किसी अन्य दिन को गैर-सरकारी सदस्यों के कार्य, अनियत दिन वाले प्रस्तावों पर चर्चा, अल्पकालिक चर्चा और किसी धन विधेयक पर विचार एवं उसे वापस किये जाने के संबंध में सदन के नेता से परामर्श किया जाता है।


title: राज्य सभा

text: महान व्यक्तित्व, राष्ट्रीय नेता अथवा अन्तर्राष्ट्रीय प्रतिष्ठित व्यक्ति की मृत्यु होने की स्थिति में उस दिन के लिए सभा के स्थगन अथवा अन्यथा के मामले में सभापति उनसे भी परामर्श कर सकते हैं। गठबंधन सरकारों के युग में उनका कार्य और अधिक चुनौतीपूर्ण हो गया है। वह यह सुनिश्चित करते हैं कि सभा के समक्ष लाये गए किसी भी मामले पर सार्थक चर्चा के लिए सभा में हर संभव तथा उचित सुविधा प्रदान की जाए। वह सभा की राय व्यक्त करने और इसे समारोह अथवा औपचारिक अवसरों पर प्रस्तुत करने में सभा के वक्ता के रूप में कार्य करते हैं। निम्नलिखित सदस्य राज्य सभा में सभा के नेता रहे हैं:


title: राज्य सभा

text: विधायिका में विपक्ष के नेता के पद का अत्यधिक सार्वजनिक महत्त्व है। इसका महत्त्व संसदीय लोकतंत्र में विपक्ष को दी गई मुख्य भूमिका से उद्भूत होता है। विपक्ष के नेता का कार्य वस्तुत: अत्यधिक कठिन है क्योंकि उन्हें आलोचना करनी पड़ती है, गलती इंगित करनी पड़ती है और ऐसे वैकल्पिक प्रस्तावों/नीतियों को प्रस्तुत करना पड़ता है जिन्हें लागू करने का उन्हें कोई अधिकार नहीं है। इस प्रकार उन्हें संसद और देश के प्रति एक विशेष सामाजिक जिम्मेदारी निभानी होती है।


title: राज्य सभा

text: राज्य सभा में वर्ष 1969 तक वास्तविक अर्थ में विपक्ष का कोई नेता नहीं होता था। उस समय तक सर्वाधिक सदस्यों वाली विपक्षी पार्टी के नेता को बिना किसी औपचारिक मान्यता, दर्जा या विशेषाधिकार दिए विपक्षी नेता मानने की प्रथा थी। विपक्ष के नेता के पद को संसद में विपक्षी नेता वेतन और भत्ता अधिनियम, 1977 द्वारा अधिकारिक मान्यता प्रदान की गई। इस अधिनियम के द्वारा राज्य सभा में विपक्षी नेता, राज्य सभा का एक ऐसा सदस्य होता है जो कुछ समय के लिए राज्य सभा के सभापति द्वारा यथा मान्य सबसे अधिक सदस्यों वाले दल की सरकार के विपक्ष में होता है। इस प्रकार विपक्ष के नेता को तीन शर्तें पूरी करनी होती हैं, नामश:


title: राज्य सभा

text: वर्तमान समय में भारतीय राष्ट्रीय कांग्रेस पार्टी के मल्लिकार्जुन खड़गे राज्यसभा में विपक्ष के आधिकारिक नेता हैं।


title: विधान सभा

text: विधान सभा या वैधानिक सभा जिसे भारत के विभिन्न राज्यों में निचला सदन(द्विसदनीय राज्यों में) या सोल हाउस (एक सदनीय राज्यों में ) भी कहा जाता है। दिल्ली व पुडुचेरी नामक दो केंद्र शासित राज्यों में भी इसी नाम का प्रयोग निचले सदन के लिए किया जाता है। 7 द्विसदनीय राज्यों में ऊपरी सदन को विधान परिषद कहा जाता है।


title: विधान सभा

text: विधान सभा के सदस्य राज्यों के लोगों के प्रत्यक्ष प्रतिनिधि होते हैं क्योंकि उन्हें किसी एक राज्य के 18 वर्ष से अधिक आयु वर्ग के नागरिकों द्वारा सीधे तौर पर चुना जाता है। इसके अधिकतम आकार को भारत के संविधान के द्वारा निर्धारित किया गया है जिसमें 500 से अधिक व् 60 से कम सदस्य नहीं हो सकते। हालाँकि विधान सभा का आकार 60 सदस्यों से कम हो सकता है संसद के एक अधिनियम के द्वारा: जैसे गोवा ,  सिक्किम , मिजोरम और केंद्र शासित प्रदेश  पुडुचेरी। कुछ राज्यों में राज्यपाल 1 सदस्य को अल्पसंख्यकों का प्रतिनिधित्व करने के लिए नियुक्त कर सकता है , उदा० ऐंग्लो इंडियन समुदाय अगर उसे लगता है कि सदन में अल्पसंख्यकों को उचित प्रतिनिधित्व नहीं मिला है। राज्यपाल के द्वारा चुने गए या नियुक्त को विधान सभा सदस्य या MLA कहा जाता है।


title: विधान सभा

text: प्रत्येक विधान सभा का कार्यकाल पाँच वर्षों का होता है जिसके बाद पुनः चुनाव होता है। आपातकाल के दौरान, इसके सत्र को बढ़ाया जा सकता है या इसे भंग किया जा सकता है। विधान सभा का एक सत्र वैसे तो पाँच वर्षों का होता है पर लेकिन मुख्यमंत्री के अनुरोध पर राज्यपाल द्वारा इसे पाँच साल से पहले भी भंग किया जा सकता है। विधानसभा का सत्र आपातकाल के दौरान बढ़ाया जा सकता है लेकिन एक समय में केवल छः महीनों के लिए। विधान सभा को बहुमत प्राप्त या गठबंधन सरकार के खिलाफ अविश्वास प्रस्ताव पारित हो जाने पर भी भंग किया जा सकता है। राज्य विधानसभा चुनाव कराने की जिम्मेदारी केन्द्रीय चुनाव आयोग की होती है


title: विधान सभा

text: विधानसभा का सदस्य बनने के लिए, व्यक्ति को भारत का नागरिक होना आवश्यक है , वह 25 वर्ष की आयु पूर्ण कर चुका हो। वह मानसिक रूप से ठीक व दीवालिया न हो। उसको अपने ऊपर कोई भी आपराधिक मुकदमा न होने का प्रमाण पत्र भी देना होता है। लोकसभा अध्यक्ष या उसकी अनुपस्थिति में उप अध्यक्ष सदन में कार्य के लिए उत्तरदायी होता है। अध्यक्ष एक न्यूट्रल जज के रूप में काम करता है और सारी बहसों और परामर्शों को संभालता है। प्रायः वह बलशाली राजनितिक पार्टी का सदस्य होता है। विधान सभा में भी राज्य सभा  व विधान परिषद के सामान ही क़ानूनी ताकतें होती हैं केवल मनी बिल्स के क्षेत्र को छोड़कर जिसमें विधान सभा सर्वोच्च अधिकारी है।


title: विधान सभा

text: सरकार के खिलाफ अविश्वास प्रस्ताव केवल विधान सभा में पारित किया जा सकता है। अगर यह बहुमत के साथ पारित हो जाता है तो उसके बाद मुख्यमंत्री और उसके मंत्रियों की परिषद् सामूहिक रूप से इस्तीफा दे देते हैं।


title: विधान सभा

text: मनी बिल  को केवल विधानसभा में लाया जा सकता है। द्विसदनीय प्रणालियों में विधान सभा से पास हो जाने के बाद इसे विधान परिषद् के पास भेजा जाता है जहाँ इसे अधिकतम 14 दिनों के लिए रखा जा सकता है।


title: विधान सभा

text: साधारण बिलों में विधान सभा का ही मत चलता है और यहाँ संयुक्त बैठक का भी कोई प्रावधान नहीं होता। इस तरह के मामलों में, विधान परिषद् विधानसभा को केवल 4 महीनों ( बिल लाने पर पहली बार 3 महीनों के लिया व दूसरी बार 1 महीनों के लिए ) स्थगित किया जा सकता है।


title: विधानमण्डल

text: विधान परिषद भारतीय राज्यों में लोकतंत्र की ऊपरी प्रतिनिधि सभा है। इसके सदस्य अप्रत्यक्ष चुनाव के द्वारा चुने जाते हैं। कुछ सदस्य राज्यपाल के द्वारा मनोनित किए जाते हैं। विधानसभा निचली प्रतिनिधि सभा है। विधान सभा तथा विधान परिषद मिलकर विधानमंडल कहलाते हैं।


title: बृहदीश्वर मन्दिर

text: बृहदीश्वर मन्दिर या राजराजेश्वरम् तमिलनाडु के तंजौर में स्थित एक हिंदू मंदिर है जो 11वीं सदी के आरम्भ में बनाया गया था। इसे पेरुवुटैयार कोविल भी कहते हैं। यह मंदिर पूरी तरह से ग्रेनाइट नि‍र्मि‍त है। विश्व में यह अपनी तरह का पहला और एकमात्र मंदिर है जो कि ग्रेनाइट का बना हुआ है। यह अपनी भव्यता, वास्‍तुशिल्‍प और केन्द्रीय गुम्बद से लोगों को आकर्षित करता है। इस मंदिर को यूनेस्को ने विश्व धरोहर घोषित किया है।


title: बृहदीश्वर मन्दिर

text: इसका निर्माण 1003-1010 ई. के बीच चोल शासक प्रथम राजराज चोल ने करवाया था। उनके नाम पर इसे राजराजेश्वर मन्दिर का नाम भी दिया जाता है। यह अपने समय के विश्व के विशालतम संरचनाओं में गिना जाता था। इसके तेरह (13) मंजिलें भवन (सभी हिंदू अधिस्थापनाओं में मंजिलो की संख्या विषम होती है।) की ऊँचाई लगभग 66 मीटर है। मंदिर भगवान शिव की आराधना को समर्पित है।


title: बृहदीश्वर मन्दिर

text: यह कला की प्रत्येक शाखा - वास्तुकला, पाषाण व ताम्र में शिल्पांकन, प्रतिमा विज्ञान, चित्रांकन, नृत्य, संगीत, आभूषण एवं उत्कीर्णकला का भंडार है। यह मंदिर उत्कीर्ण संस्कृत व तमिल पुरालेख सुलेखों का उत्कृष्ट उदाहरण है। इस मंदिर के निर्माण कला की एक विशेषता यह है कि इसके गुंबद की परछाई पृथ्वी पर नहीं पड़ती। शिखर पर स्वर्णकलश स्थित है। जिस पाषाण पर यह कलश स्थित है, अनुमानत: उसका भार 2200 मन (80 टन) है और यह एक ही पाषाण से बना है। मंदिर में स्थापित विशाल, भव्य शिवलिंग को देखने पर उनका वृहदेश्वर नाम सर्वथा उपयुक्त प्रतीत होता है।


title: बृहदीश्वर मन्दिर

text: मंदिर में प्रवेश करने पर गोपुरम् के भीतर एक चौकोर मंडप है। वहां चबूतरे पर नन्दी जी विराजमान हैं। नन्दी जी की यह प्रतिमा 6 मीटर लंबी, 2.6 मीटर चौड़ी तथा 3.7 मीटर ऊंची है। भारतवर्ष में एक ही पत्थर से निर्मित नन्दी जी की यह दूसरी सर्वाधिक विशाल प्रतिमा है। तंजौर में अन्य दर्शनीय मंदिर हैं- तिरुवोरिर्युर, गंगैकोंडचोलपुरम तथा दारासुरम्।


title: तत्सम

text: तत्सम (तत् + सम = उसके समान) आधुनिक भारतीय भाषाओं में प्रयुक्त ऐसे शब्द जिनको संस्कृत से बिना कोई रूप बदले ले लिया गया है। हिन्दी, बांग्ला, कोंकणी, मराठी, गुजराती, पंजाबी, तेलुगू, कन्नड, मलयालम, सिंहल आदि में बहुत से शब्द संस्कृत से सीधे ले लिए गये हैं क्योंकि इनमें से कई भाषाएँ संस्कृत से जन्मी हैं।


title: तत्सम

text: नोट : गुजराती, बंगला, मराठी आदि से हिंदी में आए शब्द विदेशज की श्रेणी में ही आएंगे।


title: तत्सम

text: तत्सम शब्दों में समय और परिस्थियों के कारण कुछ परिवर्तन होने से जो शब्द बने हैं उन्हें तद्भव (तत् + भव = उससे उत्पन्न) कहते हैं। भारतीय भाषाओं में तत्सम और तद्भव शब्दों का बाहुल्य है। इसके अलावा इन भाषाओं के कुछ शब्द 'देशज' और अन्य कुछ 'विदेशी' हैं


title: तत्सम

text: हिंदी में सभी क्रियापद व सर्वनाम तद्भव हैं। सभी तद्भव शब्दों का तत्सम रूप होना अवश्यंभावी है।यह एक संस्कृत कि मुख भाषा कि तरह है। संस्कृत कि बोली भी कहते हैं।


title: तत्सम

text: तत्सम -- तद्भव


title: तत्सम

text: आभीर -- अहेर  आर्य -- आरज  अनार्य -- अनाड़ी  आश्विन -- आसोज  आश्चर्य -- अचरज  अक्षर -- अच्छर  अगम्य -- अगम  अक्षत -- अच्छत  अक्षय -- आखा  अष्टादश -- अठारह  अग्नि -- आग  आम्रचूर्ण -- अमचूर  आमलक -- आँवला  अमूल्य -- अमोल  अंगुलि -- अँगुरी  अक्षि -- आँख  अर्क -- आक  अट्टालिका -- अटारी  अशीति -- अस्सी  ईर्ष्या -- ईर्षा  उज्ज्वल -- उजला  उद्वर्तन -- उबटन  उत्साह -- उछाह  ऊषर -- ऊसर  उलूखल -- ओखली  उच्छवास -- उसास  किरण -- किरन  कटु -- कड़वा  कपर्दिका -- कौड़ी  कर्तव्य -- करतब  कंकण -- कंगन  कुपुत्र -- कपूत  काष्ठ -- काठ  कृष्ण -- किसन  कार्तिक -- कातिक  कार्य -- कारज  कर्म -- काम  किंचित -- कुछ  कदली -- केला  कुक्षि -- कोख  केवर्त -- केवट  क्षीर -- खीर  क्षेत्र -- खेत  गायक -- गवैया  गर्दभ -- गधा  ग्रंथि -- गाँठ  गोधूम -- गेहूँ  ग्रामीण -- गँवार  गोमय -- गोबर  गृहिणी -- घरनी  धृत -- घी  चंद्र -- चाँद  चंडिका -- चाँदनी  चित्रकार -- चितेरा  चतुष्पद -- चौपाया  चैत्र -- चैत  छिद्र -- छेद  यमुना -- जमुना  यज्ञोपवीत -- जनेऊ  ज्येष्ठ -- जेठ  जामाता -- जवाई  जिह्वा -- जीभ  ज्योति -- जोत  यव -- जौ  दंष्ट्रा -- दाढ़  तपस्वी -- तपसी  त्रीणि -- तीन  तुंद -- तोंद  स्तन -- धन  दधि -- दही  दंत धावन -- दातुन  दीपशलाका -- दीया सलाई  दीपावली -- दीवाली  दृष्टि -- दीठि  दूर्वा -- दूब  दुग्ध -- दूध  द्विप्रहरी -- दुपहरी  धरित्री -- धरती  धूम -- धुंआ  नक्षत्र -- नखत  नापित -- नाई  निष्ठुर -- निठुर  निद्रा -- नींद  नयन -- नैन  नर्क -- नरक


title: तत्सम

text: पर्यंक -- पलंग  प्रहर -- पहर  पंक्ति -- पंगत  पक्वान्न -- पकवान  पाषाण -- पाहन  प्रतिच्छाया -- परछाई  पत्र -- पत्ता  फाल्गुन -- फागुन  वज्रांग -- बजरंग  वल्स -- बच्चा/बछड़ा  वरयात्रा -- बरात  बलीवर्द -- वैल  बली वर्द -- वींट  विवाह -- ब्याह  व्याघ्र -- बाघ  भक्त -- भगत  भिक्षुक -- भिखारी  बीभत्स -- वीभत्स  बुभुक्षित -- भूखा  भाद्रपद -- भादौं  मक्षिका -- मक्खी  मशक -- मच्छर  मिष्टान्न -- मिठाई  मौक्तिक -- मोती  मर्कटी -- मकड़ी  मश्रु -- मूँछ  राजपुत्र -- राजपूत  लौह -- लोहा  लवंग -- लौंग  लोमशा -- लोमड़ी  सप्तशती -- सतसई  स्वप्न -- सपना  साक्षी -- साखी  सौभाग्य -- सुहाग  श्वसुर -- ससुर  श्यामल -- साँवला  श्रेष्ठी -- सेठी  शृंगार -- सिंगार  हरिद्रा -- हल्दी  हास्य -- हँसी  एला -- इलायची  नारिकेल -- नारियल  वट -- बड़  अमृत -- अमिय  वधू -- बहू  अगाणित -- अनगणित  अंचल -- आँचल  अँगरखा -- अंगरक्षक  अज्ञान -- अजान  अन्यत्र -- अनत  अंधकार -- अँधेरा  आषिष् -- असीस  अमृत -- अमीय  अमावस्या -- अमावस  अर्पण -- अरपन  अंगुष्ट -- अँगूठा  आश्रय -- आसरा  अद्य -- आज  अर्द्ध -- आधा  आलस्य -- आलस  अखिल -- आखा  अंक -- आँक  अम्लिका -- इमली  आदित्यवार -- इतवार  इक्षु -- ईख  इष्टिका -- ईंट  उत्साह -- उछाह  उच्च -- ऊँचा  उलूक -- उल्लू  एकत्र -- इकट्ठा  कच्छप -- कछुआ  क्लेष -- कलेष  कर्ण -- कान  कज्जल -- काजल  कंटक -- काँटा  कुमार -- कुँअर  कुक्कुर -- कुत्ता  कुंभकार -- कुम्हार  कष्ठ -- कोढ़  कपाट -- किवाड़  कोष्ठ -- कोठा  कूप -- कुआँ  कर्पट -- कपड़ा  कर्पूर -- कपूर  कपोत -- कबूतर  कास -- खाँसी  क्रूर -- कूर  गोस्वामी -- गुसाई  गोंदुक -- गेंद  ग्राम -- गाँव  गोपालक -- ग्वाला  गृह -- घर  घटिका -- घड़ी  गर्मी -- घाम  चर्वण -- चबाना  चिक्कण -- चिकना  चूर्ण -- चूरन  चक -- चाक  चतुर्विंष -- चौबीस  क्षति -- छति  छाया -- छाँह  क्षीण -- छीन  क्षत्रिय -- खत्री  खटवा -- खाट  यज्ञ -- जग/जज्ञ  जन्म -- जनम  यति -- जति  यूथ -- जत्था  जंधा -- जाँध  युक्ति -- जुगति  ज्योति -- जोत  झरन -- झरना  जीर्ण -- झीना  दंष -- डंका  ताम्र -- ताँबा  तीक्ष्ण -- तीखा  तृण -- तिनका  तीर्थ -- तीरथ  त्वरित -- तुरंत  त्रयोदष -- तेरह  स्थल -- थल  स्थिर -- थिर  द्विपट -- दुपट्टा  दुर्बल -- दुबला  दुःख -- दुख  द्वितीय -- इजा  दक्षिण -- दाहिना  धूलि -- धूरि  धुर् -- धुर  धन्नश्रेष्ठी -- धन्नासेठी  धैर्य -- धीरज  धूम -- धुँआ  दंत -- दाँत  दद्रु -- दाद  दिषांतर -- दिषावर  धर्म -- धरम  नृत्य -- नाच  निर्वाह -- निवाह  निम्ब -- नीम  नकुल -- नेवला  नयन -- नैन  नव -- नौ  स्नेह -- नेह  पक्ष -- पख  पथ -- पंथ  परीक्षा -- परख  पार्ष्व -- पड़ोसी  पृष्ठ -- पीठ  पुष्कर -- पोखर  पूर्ण -- पूरा  पंचम -- पाँच  पौष -- पूस  पूर्व -- पूरब  पंचदष -- पंद्रह  पक्षी -- पंछी  पक्क -- पका  पट्टिका -- पाटी  प्रकट -- प्रगट  वाणिक -- बनिया  दौहित्र -- दोहिता  देव -- दई  पवन -- पौन  प्रिय -- पिय  पुच्छ -- पूंछ  पर्पट -- पापड़  वक -- बगुला  बंध्या -- बाँझ  वधू -- बहू  वंष -- बाँस  वद्ध -- बुड्ढ़ा  भगिनी -- बहन  द्वादष -- बारह  विष्ठा -- बींट  वृष्चिक -- बिच्छु  दीप -- दीया  द्विवर -- देवर  वीण -- वीना  रक्षा -- राखी  रज्जु -- रस्सी  राषि -- रास  रिक्त -- रीता  लज्जा -- लाज  लौहकार -- लुहार  लवणता -- लुनाई  लेपन -- लीपना  सर्सप -- सरसों  श्रावण -- सावन  लक्ष्मण -- लखन  शर्करा -- शक्कर  सपत्नी -- सौत  स्वर्णकार -- सुनार  शूकर -- सुअर  शाप -- श्राप  विकार -- विगाड़  भक्त -- भगत  भद्र -- भला  भ्रात्जा -- भतीजी  भिक्षा -- भीख  भ्रमर -- भौरां  भ्रू -- भौं  भस्म -- भस्मि  मित्र -- मीत  मेध -- मेह  मृत्यु -- मौत  मयूर -- मोर  मुषल -- मूसल  नम्र -- नरम  नासिका -- नाक  फणि -- फण  पद्म -- पदम  परखः -- परसों  पाष -- फंदा  पुहुप -- पुष्प  प्रस्वेद -- पसीना  मनुष्य -- मानुस  महिषि -- भैस  मार्ग -- मारग  मृत -- घट्ट/मरघट  मरीच -- मिर्च  रूदन -- रोना  ऋक्ष -- रीछ  शैया -- सेज  शुष्क -- सूखा  शृंग -- सींग  शिक्षा -- सीख  हस्ती -- हाथी  हट्ट -- हाट  होलिका -- होली  हृदय -- हिय  हंडी -- हाँड़ी  वचन -- बचन  व्यथा -- विथा  शुक -- सुआ  वर्षा -- बरसात  विधुत -- बिजली  श्याली -- साली  श्मषान -- मसान  सर्प -- साँप  यषोदा -- जसोदा  मस्तक -- माथा  मुख -- मुँह


title: तद्भव (पत्रिका)

text: तद्भव हिन्दी की एक पत्रिका है। यह पत्रिका हर बार आधुनिक रचनाशीलता पर केन्द्रित एक विशिष्ट संचयन होती है तथा विशुद्ध साहित्यिक सामग्रियों को प्रकाशन में महत्त्व देती है। समकालीन हिन्दी कथा-साहित्य के एक प्रमुख हस्ताक्षर अखिलेश ने इस पत्रिका का प्रकाशन मार्च, 1999 से प्रारंभ किया। इसका प्रकाशन लखनऊ, उत्तर प्रदेश से होता है। यह एक त्रैमासिक साहित्यिक पत्रिका है। विश्वविद्यालय अनुदान आयोग ने अपनी निर्दिष्ट पत्रिकाओं की सूची में इस पत्रिका को शामिल किया है।


title: बीड जिला

text: बीड ज़िला भारत के महाराष्ट्र राज्य का एक ज़िला है। ज़िले का मुख्यालय बीड है।


title: भंडारा जिला

text: भंडारा ज़िला भारत के महाराष्ट्र राज्य का एक ज़िला है। ज़िले का मुख्यालय भंडारा है।


title: बुलढाणा जिला

text: बुलढाणा ज़िला भारत के महाराष्ट्र राज्य का एक ज़िला है। ज़िले का मुख्यालय बुलढाणा है। प्रसिद्ध लोनार झील इसी ज़िले में स्थित है।


title: चंद्रपुर जिला

text: चंद्रपुर ज़िला, जिसका सन् 1964 तक भूतपूर्व नाम चांदा ज़िला था, भारत के महाराष्ट्र राज्य का एक ज़िला है। ज़िले का मुख्यालय चंद्रपुर है।


title: जालना जिला

text: जालना भारत के महाराष्ट्र राज्य का एक ज़िला है और जालने का सबसे बड़ा तालुका भोकरदन है।


title: जालना जिला

text: यह जिला मराठवाडा विभाग में उत्‍तर दिशा में स्थित है। जिला का अक्षवृत्‍तीय और रेखावृत्‍तीय स्‍थान मतलब १९०१ उत्‍तर से २,१०३ उत्‍तर अक्षवृत्‍तीय और ७,५०४ पूर्व से ७,६०४ पूर्व रेखावृत्‍तीय. जालना जिला पहले निझाम राज्‍य का भाग था। बाद में मराठवाडा मुक्‍ति संग्राम के बाद औरंगाबाद जिला में जालना एक तालुका बना।


title: जालना जिला

text: जालना यह औरंगाबाद के पूर्व का तालुका १ मई १९८१ के दिन ‘जिला’ बनकर स्‍थापित हुआ, और औरंगाबाद जिले के जालना, भोकरदन, जाफ्राबाद, अंबड यह ४ तालुके एवं परभणी जिले का परतूर ऐसे कुल ५ तालुके का जालना जिले समावेश किया गया। जालना जिले के पूर्व में परभणीऔर बुलढाणा जिला स्थित है। औरंगाबाद पश्‍चिम दिशा में, जलगाव उत्‍तर में एवं दक्षिण में बीड जिला है।


title: जालना जिला

text: जालना जिला का ७,६१२ चौ. कि.मी. क्षेत्रफल है। जो महाराष्ट्र राज्य के कुल क्षेत्रफल की तुलना में २.४७ % है, और जनसंख्या १९,५९,०४६ इतनी है। जालना जिला का मुख्‍यालय जालना शहर है और राज्य एवं देश के राजधानी से ब्रॉडगेज रेल्‍वे लाईन से जूडा हुआ है। राज्‍य के मुख्‍य शहर भी राज्‍य महामार्ग से जूडे हुए हैं। यह जिला हायब्रीड सीडस् के लिए प्रसिद्ध है और स्‍टील रिरोलींग मिल, बिडी उद्योग, खेती संबंधि उद्योग उदा. दाल मील, बि. बीयाने आदी. मोसंबी फल के उत्पादन के लिए भी यह जिला प्रसिद्ध है।


title: जालना जिला

text: जालना जिले के लोगों ने मराठवाडा मुक्‍ति संग्राम में महत्वपूर्ण भूमिका निभाई थी।


title: हिंगोली जिला

text: हिंगोली ज़िला भारत के महाराष्ट्र राज्य का एक ज़िला है। ज़िले का मुख्यालय हिंगोली है। हिंगोली जिले के औंढा नागनाथ में ८वा नागेश्वर नामक ज्योतिर्लिंग स्थित है। जिले मे संत नामदेव महाराजजी का जन्मस्थान भी है और जिले के नरसी(नामदेव) मे उनका भव्य मन्दिर स्थित है।


title: गोंदिया जिला

text: गोंदिया ज़िला भारत के महाराष्ट्र राज्य का एक ज़िला है। ज़िले का मुख्यालय गोंदिया है।गोंदिया जिले को भंडारा जिला से अलग कर बनाया गया था। यह जिला महाराष्ट्र राज्य के उत्तर पुर्वी भाग में स्थित है। यह विदर्भ के एक प्रमुख जिलो में से एक है। इस जिले की पुर्वी सीमा पर छत्तीसगढ़ राज्य का राजनांदगांव जिला तथा उत्तरी सीमा पर मध्यप्रदेश राज्य का बालाघाट जिला है। इस जिले से लगे हुये महाराष्ट्र के अन्य जिले है, भंडारा, चन्द्रपुर और गड़चिरोली। यह जिला एक अविकसीत जिला है और इसकी भूमी का अधिकतर भाग वनो से आच्छादित है। धान इस जिले की मुख्य फसल है। अन्य फसलो में ज्वार, गेहुं, तुवर है। लोगो का मुख्य व्यवसाय कृषी है। इस जिले में उद्योगो की उपस्थिती नगण्य है जिससे यह जिला आर्थिक रूप से पिछड़ा हुआ है। धान इस जिले की मुख्य फसल होने से इस जिले में अनेको चावल की मीले है। गोंदिया को राइस सीटी (RICE CITY) भी कहा जाता है। गोंदिया जिला को चार उपविभागो में बांटा गया है, जो कि गोंदिया,अर्जुनी मोरगाव, तिरोडा और देवरी है। हर उपविभाग में दो तालुका, ५५६ ग्राम पंचायत और ९५४ गांव है। इस जिले में पाच विधानसभा क्षेत्र है जो कि गोंदिया, तिरोडा, अर्जुनी मोरगाव, आमगांव, देवरी  है। इसमे से लाखांदूर और साकोली भंडारा और गोंदिया के क्षेत्रों को मीला कर बने हुये विधानसभा क्षेत्र है। गोंदिया जिले में आठ नगरपालिका है। गोंदिया में राष्ट्रीय राजमार्ग क्रमांक-५३, राष्ट्रीय राजमार्ग क्रमांक-३५३ए, राष्ट्रीय राजमार्ग क्रमांक-५४३, राष्ट्रीय राजमार्ग क्रमांक-७५३, प्रमुख राजमार्ग क्रमांक-११, राज्य महामार्ग क्रमांक-२४९, राज्य महामार्ग क्रमांक-२७५, राज्य महामार्ग क्रमांक-३५४ राजमार्ग है। वैनगंगा, बाघ, चुलबण्द, गाढवी और बावनथड़ी। इसमे वैनगंगा मुख्य नदी है और अन्य उसकी सहायक नदी है।


title: गोंदिया जिला

text: रुडयार्ड किपलिंग की पुस्तक जंगल बुक में वर्णित वैनगंगा नदी यही वैनगंगा है।


title: गढ़चिरौली जिला

text: गढ़चिरौली ज़िला भारत के महाराष्ट्र राज्य का एक ज़िला है। ज़िले का मुख्यालय गढ़चिरौली है।


title: गढ़चिरौली जिला

text: गढ़चिरौली जिले का गठन 26 अगस्त 1982 को चंद्रपुर जिले से गढ़चिरौली और सिरोंचा तहसीलों को अलग करके किया गया था। गढ़चिरौली जिला महाराष्ट्र के दक्षिणपूर्वी कोने में स्थित है। यह पश्चिम में चंद्रपुर जिला, उत्तर में गोंदिया जिला, पूर्व में छत्तीसगढ़ राज्य और दक्षिण और दक्षिण पश्चिम में तेलंगाना राज्य से घिरा है। गढ़चिरौली आदिवासी ज़िला है। गोंड और माडिया समुदाय के लोग है। और एक खास बात यह बंगाली समुदाय के लोक भी ये जो की शरणार्थी है। 1972 के बांगला विभाजन के समय इस ज़िले मे बसये गये।


title: धुले जिला

text: धुले ज़िला भारत के महाराष्ट्र राज्य का एक ज़िला है। ज़िले का मुख्यालय धुले है। धुले शहर पश्चिमोत्तर महाराष्ट्र राज्य, पश्चिमी भारत, प्रमुख सड़क मार्गों पर स्थित है। धुले को पहले धुलिया कहा जाता था। प्रारंभिक मुस्लिम काल में यह फारुक़ियों के नियंत्रण में था, लेकिन बाद में 1601 में यह मुग़ल साम्राज्य का हिस्सा बन गया। 18वीं सदी में मराठों ने इसे जीता और 1818 में यह अंग्रेज़ो को सत्तांतरित होकर बंबई (वर्तमान मुंबई) प्रेज़िडेंसी में शामिल हुआ।


title: रायगढ़ जिला, महाराष्ट्र

text: रायगढ़ ज़िला, जिसे रायगड ज़िला भी लिखा जाता है, भारत के महाराष्ट्र राज्य का एक ज़िला है। ज़िले का मुख्यालय अलीबाग है। यह ज़िला पहले कुलाबा ज़िला कहलाता था, लेकिन उसका नाम बदलकर रायगढ़ रखा गया जो कि छत्रपति शिवाजी की राजधानी हुआ करती थी और जहाँ उन्होंने रायगढ़ दुर्ग बनाया था। यह किला महाड़ शहर मे आता है जो मुम्बई से लगभग 200 किमी दुरी पर मुम्बई-गोवा राजमार्ग पर है। क़िला एक पहाड़ पर समुद्रतल से 3000 फ़ुट की ऊँचाई पर खड़ा है।


title: पुणे जिला

text: पुणे ज़िला भारत के महाराष्ट्र राज्य का एक ज़िला है। ज़िले का मुख्यालय पुणे है।


title: परभणी जिला

text: परभणी ज़िला भारत के महाराष्ट्र राज्य का एक ज़िला है। ज़िले का मुख्यालय परभणी है। यह ज़िला मराठवाड़ा क्षेत्र के आठ जिलों में से एक है।


title: परभणी जिला

text: पूरा मराठवाड़ा क्षेत्र, तत्कालीन निज़ाम की रियासत का एक भाग था, बाद में यह हैदराबाद रियासत का एक हिस्सा बन गया, 1956 में राज्यों के पुनर्गठन के बाद यह तत्कालीन बंबई राज्य का एक हिस्सा बना और 1960 के बाद से यह वर्तमान राज्य महाराष्ट्र का हिस्सा है।


title: परभणी जिला

text: परभणी जिला, उत्तर में हिंगोली, पूर्व में नांदेड़, दक्षिण में लातूर और पश्चिम में बीड और जालना जिलों से घिरा हुआ है। जिले को 9 प्रशासनिक उप-प्रभागों यानि तहसीलों में विभाजित किया गया है जो हैं; परभणी, गंगाखेड़, सोनपेठ, पाथरी, मनवथ, पलाम, सेलु, जिंतुर और पुरना।


title: परभणी जिला

text: परभणी जिला महाराष्ट्र की राजधानी मुंबई तथा राज्य के अन्य मुख्य शहरों और पड़ोसी राज्य आंध्र प्रदेश में भी सड़क मार्ग द्वारा अच्छी तरह से जुड़ा हुआ है।


title: परभणी जिला

text: परभणी ज़िले मे कुछ वैशिष्ट्य पूर्ण बात है। गंगाखेड,तालुका मे संत जनाबाई का जन्म स्थान हैं। पाथरी,तालुका मे साई बाबा जन्म स्थान है। जिंतूर,तालुका मे सह्याद्रीपर्वत के उपर निमगिरी जैन मंदिर है। परभणी तालुका मे हजरत तुरबुल हक दर्गा।


title: परभणी जिला

text: परभणी जिले 18.45 और 20.10 उत्तरी अक्षांश और 76.13 और 77.39 पूर्वी देशांतर के बीच स्थित है। जिले के पूर्वोत्तर में स्थित पहाड़ियां अजंता पर्वतमाला का भाग हैं जो जिंतुर तहसील से होकर गुजरती है। जिले के दक्षिण में बालाघाट पर्वतमाला की पहाड़ियां हैं। समुद्र तल से जिले की औसत ऊंचाई 357 मीटर है।


title: उस्मानाबाद जिला

text: उस्मानाबाद ज़िला भारत के महाराष्ट्र राज्य का एक ज़िला है। ज़िले का मुख्यालय उस्मानाबाद है।


title: उस्मानाबाद जिला

text: महाराष्ट्र के मराठवाडा क्षेत्र में स्थित उस्मानाबाद एक ऐतिहासिक ज़िला है | तुलजा भवानी मंदिर के कारण यह स्थान पूरे देश में लोकप्रिय है। 7550 वर्ग किलोमीटर में फैले इस नगर की जलवायु शुष्क है। भजन, कीर्तन और गोंधल यहां की लोकप्रिय लोक कलाएं हैं। पर्यटकों के देखने के लिए यहां अनेक दर्शनीय स्थल हैं। नलदुर्ग किला, तुलजापुर, परंडा किला, उस्मानाबाद स्थित हज़रत ख़्वाजा शम्सुद्दीन ग़ाज़ी ؒ की दरगाह देश में प्रसिद्ध है और कुंथल गिरी, जैन मंदिर, घाट शिला, गरीब बाबा मठ श्री दत्त मंदिर संस्थान रुईभर श्रीक्षेत्र रुईभर आदि यहां के लोकप्रिय और प्रसिद्ध दर्शनीय स्थल हैं। इन दर्शनीय स्थलों को देखने के लिए यहां देश के अनेक हिस्सों से सैलानियों का आना लगा रहता है।


title: नाशिक जिला

text: नाशिक ज़िला भारत के महाराष्ट्र राज्य का एक ज़िला है। ज़िले का मुख्यालय नाशिक है।


title: नाशिक जिला

text: नाशिक एक धार्मिक स्थान है। यह गोदावरी नदी के किनारे बसा है। यहाँ हर 12 साल बाद कुम्भ मेला आयोजित होता है। देश-विदेश से हजारो साधु व श्रद्धालु रामकुन्ड पर स्नान करने आते हैं। काला राम मन्दिर और दुसरे अनेक पुरातन मन्दिर यहाँ है। यहाँ भगवान राम उनकी पत्नी सीता और मझले भाइ लक्ष्मण के साथ वनवास के वक्त रहते थे।


title: नंदुरबार जिला

text: नंदुरबार ज़िला भारत के महाराष्ट्र राज्य का एक ज़िला है। ज़िले का मुख्यालय नंदुरबार है।


title: नांदेड़ जिला

text: नांदेड़ ज़िला भारत के महाराष्ट्र राज्य का एक ज़िला है। ज़िले का मुख्यालय नांदेड़ है। जिले का क्षेत्रफल 10502 वर्ग किमी है, जबकि 2001 की जनगणना के अनुसार इसकी जनसंख्या 2876259 थी जिसमें से 23.96% जनसंख्या शहरी थी। पवित्र नदी गोदावरी जिले से होकर बहती है। नांदेड़ जिला, औरंगाबाद मंडल में आता है और मराठवाड़ा क्षेत्र के पूर्वी भाग में स्थित है। जिला पूर्व में तेलंगाना के निज़ामाबाद, निर्मल, कामारेड्डी और आदिलाबाद जिलों से घिरा है, मराठवाड़ा के परभणी, लातूर, हिंगोली जिले इसके पश्चिम में, विदर्भ क्षेत्र का यवतमाल जिला उत्तर में और कर्नाटक का बीदर जिला इसके दक्षिण में स्थित है। नांदेड़ के लोगों के व्यवहार, भाषा और आचरण पर आंध्र, कर्नाटक और विदर्भ का स्पष्ट प्रभाव देखा जा सकता है।


title: लुधियाना जिला

text: लुधियाना ज़िला भारत के पंजाब राज्य का एक ज़िला है। ज़िले का मुख्यालय लुधियाना है।


title: संगरूर जिला

text: संगरूर ज़िला भारत के पंजाब राज्य का एक ज़िला है। ज़िले का मुख्यालय संगरूर है, जिसकी गिनती पंजाब के बड़े शहरों में है। ज़िला पंजाब के उत्तर-पश्चिम में स्थित है। यह ज़िला भारत की स्वतंत्रता से ही अस्तित्व में था। पहले बरनाला ज़िला इसका हिस्सा था, लेकिन अब वह एक अलग जिला है। संगरूर जिले में ८ उप-खण्ड हैं।


title: संगरूर जिला

text: ज़िले में छह तहसीलें हैं: Sunam* सुनाम


title: रूपनगर जिला

text: रूपनगर ज़िला, जिसे रोपड़ ज़िला भी कहा जाता है, भारत के पंजाब राज्य का एक ज़िला है। ज़िले का मुख्यालय रूपनगर है। ज़िला पूर्व और उत्तर में हिमाचल प्रदेश से सीमावर्ती है।


title: रूपनगर जिला

text: ज़िले में चार तहसीलें हैं:


title: शहीद भगत सिंह नगर जिला

text: शहीद भगत सिंह नगर ज़िला, जिसका पुराना नाम नवाँशहर ज़िला था, भारत के पंजाब राज्य का एक ज़िला है। ज़िले का मुख्यालय नवांशहर है।


title: शहीद भगत सिंह नगर जिला

text: ज़िले में तीन तहसीलें हैं:


title: शहीद भगत सिंह नगर जिला

text: इस जिले में स्थित गुरूद्वारे व मंदिर खूबसूरत होने के साथ-साथ ऐतिहासिक झलक भी दिखलाते हैं। इस जगह को पहले नौशार के नाम से जाना जाता था। यह जिला पंजाब के होशियारपुर और जालंधर जिलों से घिरा हुआ है। माना जाता है कि नववंशशहर का निर्माण अफगान मिलिटरी के चीफ नौशार खान ने करवाया था। यह जिला सतलुज नदी के किनारे स्थित है।


title: श्री मुक्तसर साहिब जिला

text: श्री मुक्तसर साहिब ज़िला, जिसे मुक्तसर ज़िला भी कहा जाता है, भारत के पंजाब राज्य का एक ज़िला है। ज़िले का मुख्यालय श्री मुक्तसर साहिब है।


title: श्री मुक्तसर साहिब जिला

text: ज़िले में चार तहसीलें हैं:


title: मोगा जिला

text: मोगा ज़िला भारत के पंजाब राज्य का एक ज़िला है। ज़िले का मुख्यालय मोगा है।


title: मोगा जिला

text: ज़िले में तीन तहसीलें हैं:


title: मानसा जिला, भारत

text: मानसा ज़िला भारत के पंजाब राज्य का एक ज़िला है। ज़िले का मुख्यालय मानसा है।


title: मानसा जिला, भारत

text: मानसा में पूरे पंजाब में कपास की सबसे अधिक पैदावार के लिए इसे "श्वेतस्वर्ण क्षेत्र" (एरिया ऑफ व्हाइट गोल्ड) के नाम से जाना जाता है। मानसा ऐतिहासिक दृष्टि से काफी महत्वपूर्ण है। यह जिला बठिंडा ज़िले के उत्तर-पश्चिम, संगरुर ज़िले के उत्तर-पूर्व और हरियाणा राज्य की दक्षिण सीमा से लगा हुआ है। कृषि ज़िले के लोगों का प्रमुख व्यवसाय है। ज़िले का एस. टी. डी (STD) कोड ०१६५२ है।


title: मानसा जिला, भारत

text: ज़िले में तीन तहसीलें हैं:


title: उत्तर कन्नड़ जिला

text: उत्तर कन्नड़ ज़िला भारत के कर्नाटक राज्य का एक ज़िला है। ज़िले का मुख्यालय कारवार है।


title: गदग जिला

text: गदग ज़िला भारत के कर्नाटक राज्य का एक ज़िला है। ज़िले का मुख्यालय गदग है।


title: गुलबर्ग जिला

text: गुलबर्ग ज़िला (Gulbarga district) या कालबुरगी ज़िला (Kalaburagi district) भारत के कर्नाटक राज्य का एक ज़िला है। ज़िले का मुख्यालय गुलबर्ग है।


title: चिकमगलूर जिला

text: चिकमगलूर ज़िला भारत के कर्नाटक राज्य का एक ज़िला है। ज़िले का मुख्यालय चिकमगलूर है। ज़िले का बड़ा भूभाग पश्चिमी घाट में स्थित है और यह पहाड़ी क्षेत्र तुंगा नदी व भद्रा नदी का स्रोत है। भारत में कॉफ़ी का उत्पादन सबसे पहले इसी ज़िले में करा गया था।


title: उडुपी जिला

text: उडुपी ज़िला भारत के कर्नाटक राज्य का एक ज़िला है। ज़िले का मुख्यालय उडुपी है। ज़िला अरब सागर से तटस्थ है और मंगलूर से उत्तर में पड़ता है। यहाँ प्रसिद्ध मणिपाल शैक्षणिक संस्थान हैं, जो शहर के आसपास फैला है । धार्मिक पंरपरा में द्वैत सिद्धांत का प्रवर्तन और कार्यभूमि यही नगरी रही है।


title: कोप्पल जिला

text: कोप्पल ज़िला भारत के कर्नाटक राज्य का एक ज़िला है। ज़िले का मुख्यालय कोप्पल है। यह ऐतिहासिक क्षेत्र विभिन्न मंदिरों और किलों के लिए प्रसिद्ध है।


title: हावेरी जिला

text: हावेरी ज़िला भारत के कर्नाटक राज्य का एक ज़िला है। ज़िले का मुख्यालय हावेरी है।


title: शिमोगा जिला

text: शिमोगा ज़िला या शिवमोग्गा ज़िला भारत के कर्नाटक राज्य का एक ज़िला है। ज़िले का मुख्यालय शिमोगा है।


title: बेलगाम जिला

text: बेलगाम ज़िला भारत के कर्नाटक राज्य का एक ज़िला है। ज़िले का मुख्यालय बेलगाम है।


title: बागलकोट जिला

text: बागलकोट ज़िला भारत के कर्नाटक राज्य का एक ज़िला है। ज़िले का मुख्यालय बागलकोट है।


title: बीजापुर जिला, कर्नाटक

text: बीजापुर ज़िला, जिसे स्थानीय रूप से बिजापुर ज़िला भी कहा जाता है, भारत के कर्नाटक राज्य का एक ज़िला है। ज़िले का मुख्यालय बीजापुर है।


title: धारवाड़ जिला

text: धारवाड़ ज़िला भारत के कर्नाटक राज्य का एक ज़िला है। ज़िले का मुख्यालय धारवाड़ है।


title: धारवाड़ जिला

text: धारवाड़ कर्नाटक में दक्षिणी पठार के पश्चिमी भाग में प्रमुख जिला है। मालप्रभा, तुंगभद्रा, बेनीहाला, वर्दा, धर्मा एवं कुमुद्वती नदियाँ इस जिले में बहती हैं। ये नदियाँ नौगम्य नहीं हैं। जिले के उत्तरी-पूर्वी किनारे पर बलुआ पत्थर, पश्चिम में लैटराइट तथा शेष भाग में नाइस और मणिभ शिस्ट हैं। यहाँ पाई जानेवाली स्फटिशिल स्वर्णमय होने के कारण प्रसिद्ध है। यहाँ कपाट (Kappat) पहाड़ियों में कुछ स्वर्ण मिलता है। कपास इस जिले की प्रमुख उपज है। इसके अतिरिक्त, धान, तिलहन, ज्वार, दाल, एवं बाजरा की भी खेती होती है। जंगलों में सागौन और बाँस मिलते हैं। हुबली तथा धारवाड़ में सूती वस्त्र के कारखाने हैं। बुनाई और धुनाई के कुटीर उद्योग धंधे हैं। रणेबेन्नूर तथा गडग में व्यापारिक मंडियाँ हैं।


title: धारवाड़ जिला

text: यह जिला दक्षिण में राज्य करनेवाले विभिन्न राजवंशों के अधीन रहा है। चालुक्य वंश के आधिपत्य के प्रमाण बहुत अधिक हैं। १४वीं शताब्दी में यह मुसलमानों के अधिकार में चला गया और इसके पश्चात् विजयनगर के नवनिर्मित हिंदू राज्य शासक के अधिकार में आ गया। १५६५ ई. में युद्ध में राजा के हारने के पश्चात् १५७३ ई. में बीजापुर के सुल्तान के अधिकार में आने से पूर्व तक यह स्वतंत्र रहा। पेशवा, हैदरअली तथा मराठों के अधिकार में रहने के बाद सन् १८१७ में पेशवा से ईस्ट इंडिया कंपनी के अधिकार में आया।


title: सचिन देव बर्मन

text: एस॰डी॰ बर्मन के नाम से विख्यात सचिन देव वर्मन हिन्दी और बांग्ला फिल्मों के विख्यात संगीतकार और गायक थे। उन्होंने अस्सी से भी ज़्यादा फ़िल्मों में संगीत दिया था। उनकी प्रमुख फिल्मों में मिली, अभिमान, ज्वैल थीफ़, गाइड, प्यासा, बंदनी, सुजाता, टैक्सी ड्राइवर जैसी अनेक इतिहास बनाने वाली फिल्में शामिल हैं। संगीत की दुनिया में उन्होंने सितारवादन के साथ कदम रखा। कलकत्ता विश्वविद्यालय से पढ़ाई करने के बाद उन्होंने 1932 में कलकत्ता रेडियो स्टेशन पर गायक के तौर पर अपने पेशेवर जीवन की शुरुआत की। इसके बाद उन्होंने बाँग्ला फिल्मों तथा फिर हिंदी फिल्मों की ओर रुख किया।


title: सचिन देव बर्मन

text: बर्मनदा के बारे में फ़िल्म इंडस्ट्री में एक बात प्रचलित थी कि वो तंग हाथ वाले थे यानी ज़्यादा खर्च नहीं करते थे। उन्हें पान खाने का बेहद शौक था और वो अपने पान भारतीय विद्या भवन, चौपाटी से मंगाते थे। वो फ़ुटबॉल के शौकीन थे। एक बार मोहन बागान की टीम हार गई तो उन्होंने गुरुदत्त से कहा कि आज वो खुशी का गीत नहीं बना सकते हैं। यदि कोई दुख का गीत बनवाना हो तो वो उसके लिए तैयार हैं। दरअसल वो जो भी काम करते थे, पूरी तल्लीनता के साथ करते थे।


title: सचिन देव बर्मन

text: मिली


title: सचिन देव बर्मन

text: अभिमान


title: सचिन देव बर्मन

text: ज्वेल थीफ


title: सचिन देव बर्मन

text: गाइड


title: सचिन देव बर्मन

text: प्यासा


title: सचिन देव बर्मन

text: बंदनी। ये उनकी कुछ प्रमुख फिल्में हैं।एसडी बर्मन न सिर्फ़ बेहतरीन संगीतकार थे बल्कि लोक धुनों को सजाने की कला में भी माहिर थे। उनके गीतों को 40 से 50 साल हो गए हैं लेकिन आज भी वे फीके नहीं पड़े हैं और आज भी उन गानों को गुनगुनाने का दिल करता है।इन गीतों में संगीत भी स्वयं उनका ही है:


title: गायक

text: गीत पर अपना स्वर देनेवाले कलाकार को गायक कहते हैं।


title: संगीतकार

text: संगीत की धुनों को बनाने या संवारने वाले कलाकार को संगीतकार कहते है।


title: द्वादश ज्योतिर्लिंग

text: हिन्दू धर्म में पुराणों के अनुसार शिवजी जहाँ-जहाँ स्वयं प्रगट हुए उन बारह स्थानों पर स्थित शिवलिंगों को ज्योतिर्लिंगों के रूप में पूजा जाता है। ये संख्या में १२ है। सौराष्ट्र प्रदेश (काठियावाड़) में श्रीसोमनाथ, श्रीशैल पर श्रीमल्लिकार्जुन, उज्जयिनी (उज्जैन) में श्रीमहाकाल, ॐकारेश्वर अथवा ममलेश्वर, परली में वैद्यनाथ, डाकिनी नामक स्थान में श्रीभीमशंकर, सेतुबंध पर श्री रामेश्वर, दारुकावन में श्रीनागेश्वर, वाराणसी (काशी) में श्री विश्वनाथ, गौतमी (गोदावरी) के तट पर श्री त्र्यम्बकेश्वर, हिमालय पर केदारखंड में श्रीकेदारनाथ और शिवालय में श्रीघृष्णेश्वर। हिंदुओं में मान्यता है कि जो मनुष्य प्रतिदिन प्रात:काल और संध्या के समय इन बारह ज्योतिर्लिंगों का नाम लेता है, उसके सात जन्मों का किया हुआ पाप इन लिंगों के स्मरण मात्र से मिट जाता है। प्रत्येक ज्योतिर्लिङ्ग का एक एक उपलिंग भी है जिनका वर्णन शिव महापुराण की कोटिरुद्र संहिता के प्रथम अध्याय से प्राप्त होता है


title: द्वादश ज्योतिर्लिंग

text: 12 ज्योतिर्लिंगों के नाम शिव पुराण अनुसार (शतरुद्र संहिता, अध्याय 42/2-4) हैं।


title: द्वादश ज्योतिर्लिंग

text: क.


title: होशंगाबाद

text: नर्मदापुरम भारत के मध्य प्रदेश प्रान्त के नर्मदापुरम जिले मे स्थित एक प्रमुख शहर है। नर्मदापुरम जिला मुख्यालय है। नर्मदा नदी के तट पर स्थित होने के कारण इसका नाम नर्मदापुरम पड़ा। यह शहर नर्मदा नदी के किनारे अपने खूबसूरत घाटों के लिए प्रसिद्ध है। जिसमे सेठानी घाट एक प्रमुख आकर्षण है। नर्मदा जयंती पर शहर में रंगारंग उत्सव होता है। भारत के मध्य प्रदेश प्रान्त के नर्मदापुरम जिले मे स्थित एक प्रमुख शहर है। नर्मदापुरम जिला मुख्यालय है। नर्मदा नदी के तट पर स्थित होने के कारण इसका नाम नर्मदापुरम पड़ा। यह शहर नर्मदा नदी के किनारे अपने खूबसूरत घाटों के लिए प्रसिद्ध है। जिसमे सेठानी घाट एक प्रमुख आकर्षण है। नर्मदा जयंती पर शहर में रंगारंग उत्सव होता है। यहां सेे डॉ. सीताशरण शर्मा पांचवी बार विधायक बनें, एवं वह मध्यप्रदेश विधानसभा के अध्यक्ष भी रह चुके हैं, डॉ सीताशरण शर्मा एवं उनके परिवार द्वारा इस क्षेत्र में सामाजिक उत्थान एवं क्षेत्र के विकास हेतु कई कार्य किए गए हैं। नर्मदापुरम नर्मदा नदी के किनारे स्थित है। इसके किनारे पर सतपुड़ा पर्वत स्थित है। नर्मदा नदी जिले की उत्तरी सीमा के साथ-साथ बहती है। नर्मदा की सहायक नदी दूधी है जो कि नर्मदापुरम जिले की उत्तरी पूर्वी सीमा बनाती है। नर्मदापुरम में प्रतिभूति कागज कारखाना है, जिसमें भारतीय रुपया छापने के लिए कागज बनाया जाता है। यहाँ एक केन्द्रीय विद्यालय भी है जिसका पूरा नाम केन्द्रीय विद्यालय प्रतिभूति कागज कारखाना नर्मदापुरम है। नर्मदापुरम के पास प्राचीन पहाड़ियाँ हैं जिन्हें "पहाड़िया" कहा जाता है। इन पहाड़ियों में कुछ गुफायें हैं जिनमें शैलचित्र जिन्हें राक पेंटिंग भी कहते हैं उकेरे गये हैं। ये राक पेंटि्ग्स आदि मानव द्वारा निर्मित हैं। हजारों साल से खुले आसमान के नीचे रहने के बाद भी ये पेंटिंग्स अभी भी मिटी नहीं हैं। नर्मदा नदी का प्रसिद्ध सेठानी घाट नर्मदापुरम में ही है। नर्मदापुरम में एक प्राचीन गुरुकुल है।


title: होशंगाबाद

text: नर्मदापुरम 22.75°N 77.72°E पर स्थित हैं,और अधिकतम ऊचाई 278 मीटर (912 फ़ीट) हैं


title: होशंगाबाद

text: नर्मदापुरम जिले की उत्तरी सीमा नर्मदा नदी से लगी हैं,और नर्मदा नदी के दूसरे छोर पर रायसेन और सिहोर जिले स्थित हैं,दक्षिण की ओर बैतूल ज़िला स्थित हैं,वही जिले की पश्चिम और उत्तर पश्चिम सीमाएं हरदा जिले से लगी हुई हैं, नरसिंगपुर जिला उत्तर पूर्व सीमा से समीप हैं और छिंदवाड़ा जिला दक्षिण पूर्व सीमा से समीप हैं|


title: होशंगाबाद

text: नर्मदापुरम जिले की जलवायु सामान्य हैं,और सभी ऋतुओ का आवागमन जिले में होता हैं, समुद्री स्तर से औसत उचाई 331 मीटर हैं तथा औसत वर्षा 134 सेंटीमीटर हैं,औसत अधिकतम तापमान 40 डिग्री सेल्सियस तथा औसत न्यूनतम तापमान 19 डिग्री सेल्सियस है


title: होशंगाबाद

text: नर्मदापुरम पूरी तरह से सड़क अथवा रेल मार्ग से मध्यप्रदेश की राजधानी भोपाल से जुड़ा हुआ हैं, और भोपाल से लगभग 70 किलोमीटर की दूरी पर स्थित हैं। नर्मदापुरम रेलवे स्टेशन मध्यप्रदेश की सभी बड़े शहरों से जुड़ा हुआ हैं,इटारसी जो कि नर्मदापुरम की एक तहसील है और 18 किलोमीटर की दुरी पर स्थित हैं रेलवे जंक्शन हैं और देश के सभी प्रमुख शहरों से रेल मार्ग द्वारा जुड़ा हुआ हैं


title: सितार

text: सितार वीणा और ईरानी तंबूरा (हिन्दू मुस्लिम शैली) का मिश्रण है। इसका आविष्कार अमीर खुसरो ने किया था। यह भारत के सबसे लोकप्रिय वाद्ययंत्रों में से एक है, जिसका प्रयोग शास्त्रीय संगीत से लेकर हर तरह के संगीत में किया जाता है। सितार पूर्ण भारतीय वाद्य है क्योंकि इसमें भारतीय वाद्योँ की तीनों विशेषताएं हैं। तंत्री या तारों के अलावा इसमें घुड़च, तरब के तार तथा सारिकाएँ होती हैं। कहा जाता है कि भारतीय तन्त्री वाद्यों का सर्वाधिक विकसित रूप है।


title: सितार

text: आधुनिक काल में सितार के तीन घराने अथवा शैलियाँ इस के वैविध्य को प्रकाशित करते रहे हैं। बाबा अलाउद्दीन खाँ द्वारा दी गयी तन्त्रकारी शैली जिसे पण्डित रविशंकर निखिल बैनर्जी ने अपनाया दरअसल सेनी घराने की शैली का परिष्कार थी। अपने बाबा द्वारा स्थापित इमदादखानी शैली को मधुरता और कर्णप्रियता से पुष्ट किया उस्ताद विलायत खाँ ने। पूर्ण रूप से तन्त्री वाद्यों हेतु ही वादन शैली मिश्रबानी का निर्माण डॉ लालमणि मिश्र ने किया तथा सैंकडों रागों में हजारों बन्दिशों का निर्माण किया। ऐसी ३०० बन्दिशों का संग्रह वर्ष २००७ में प्रकाशित हुआ है।


title: सितार

text: सितार से कुछ बड़ा वाद्य सुर-बहार आज भी प्रयोग में है किन्तु सितार से अधिक लोकप्रिय कोई भी वाद्य नहीं है। इसकी ध्वनि को अन्य स्वरूप के वाद्य में उतारने की कई कोशिशें की गई, किन्तु ढांचे में निहित तन्त्री खिंचाव एवं ध्वनि परिमार्जन के कारण ठीक वैसा ही माधुर्य प्राप्त नहीं किया जा सका। गिटार की वादन शैली से सितार समान स्वर उत्पन्न करने की सम्भावना रन्जन वीणा में कही जाती है किन्तु सितार जैसे प्रहार, अन्गुली से खींची मींड की व्यवस्था न हो पाने के कारण सितार जैसी ध्वनि नहीं उत्पन्न होती। मीराबाई कृष्ण भजन में सितार का प्रयोग करती थी।


title: शहनाई

text: शहनाई भारत के सबसे लोकप्रिय वाद्ययंत्र में से एक है जिसका प्रयोग शास्त्रीय संगीत से लेकर हर तरह के संगीत में किया जाता है । स्वर्गीय उस्ताद बिस्मिल्ला ख़ां भारत में शहनाई के सबसे प्रसिद्ध वादक समझे जाते हैं।


title: शहनाई

text: यह लकड़ी से बना होता है, जिसके एक सिरे पर दोहरा ईख होता है और दूसरे सिरे पर एक धातु या लकड़ी की परत लगी होती है। इसकी ध्वनि को शुभता और पवित्रता की भावना को बनाए रखने और बनाए रखने के लिए सोचा जाता है, और परिणामस्वरूप, विवाह, जुलूस और मंदिरों में व्यापक रूप से उपयोग किया जाता है, हालांकि यह संगीत समारोहों में भी खेला जाता है। शहनाई दक्षिण भारत के नादस्वरम के समान है।


title: शहनाई

text: यह ट्यूबलर इंस्ट्रूमेंट धीरे-धीरे निचले सिरे की ओर बढ़ता है। इसमें आमतौर पर छह और नौ छेद होते हैं। यह चौगुनी नरकट के एक सेट को काम में लाता है, जिससे यह चौगुनी ईख की लकड़ी से बनता है। सांस को नियंत्रित करके, उस पर विभिन्न धुनें बजाई जा सकती हैं।


title: शहनाई

text: शहनाई में दो ओक्टेव्स की सीमा होती है, ए के नीचे मध्य सी से लेकर ए वन लाइन तक ट्रेबल क्लीफ़ (वैज्ञानिक पिच अंकन में ए 3 से ए 5)।


title: शहनाई

text: अक्सर, साधन का फ्लेयर्ड ओपन एंड मेटल धातु से बना होता है जबकि इसका शरीर लकड़ी या बांस से बना होता है; हालाँकि, वे विशेष रूप से इस फैशन में नहीं बने हैं।


title: शहनाई

text: माना जाता है कि शहनाई का विकास पुंगी (लकड़ी से बने लोक वाद्ययंत्र जो मुख्य रूप से साँप के लिए आकर्षक होता है) में सुधार करके किया गया है।


title: शहनाई

text: शहनाई की उत्पत्ति का एक अन्य सिद्धांत यह है कि यह नाम "सुर-नाल" शब्द का एक संशोधन है। नाल/नाली/नाद शब्द का प्रयोग कई भारतीय भाषाओं में पाइप या ईख करने के लिए किया जाता है। "सुर" शब्द का अर्थ है स्वर या धुन-संगीतमय नोट या बस संगीत- और इसे कई भारतीय वाद्यों के नाम के लिए उपसर्ग के रूप में प्रयोग किया जाता है। ऐसा कहा जाता है कि "सुर-नाल" ने अपना नाम "सुरना/ ज़र्ना" दिया है, यह वह नाम है जिसके द्वारा रीड-पाइप पूरे मध्य पूर्व और पूर्वी यूरोप में जाना जाता है। शहनाई आमतौर पर पारंपरिक उत्तर भारतीय शादियों में एवं ख़ुशी के मौक़ों पर बजाई जाती है और दुल्हन के साथ उसके पति के घर के लिए माता-पिता के घर छोड़ने से जुड़ी होती है। कभी-कभी, दो शहनाई को एक साथ बांधा जा सकता है, जिससे यह प्राचीन ग्रीक औलोस के समान एक डबल शॉल बन जाता है।


title: शहनाई

text: पश्चिम भारत और तटीय कर्नाटक में बजाई जाने वाले शहनाई के समकक्ष इस क्षेत्र के लिए स्वदेशी हैं। शेनई खिलाड़ी गोयन / कोंकणी और पश्चिमी तट के साथ मंदिरों का एक अभिन्न अंग थे और खिलाड़ियों को वाज़ंत्री कहा जाता है और उन्हें मंदिरों को दी जाने वाली सेवाओं के लिए भूमि आवंटित की जाती थी।


title: सरोद

text: सरोद भारत के सबसे लोकप्रिय वाद्ययंत्र में से एक है जिसका प्रयोग शास्त्रीय संगीत से लेकर हर तरह के संगीत में किया जाता है।


title: शिवकुमार शर्मा

text: पंडित शिवकुमार शर्मा (जन्म १३ जनवरी, १९३८, जम्मू, भारत) प्रख्यात भारतीय संतूर वादक हैं। संतूर एक कश्मीरी लोक वाद्य होता है। इनका जन्म जम्मू में गायक पंडित उमा दत्त शर्मा के घर हुआ था। १९९९ में रीडिफ.कॉम को दिये एक साक्षातकार में उन्होंने बताया कि इनके पिता ने इन्हें तबला और गायन की शिक्षा तब से आरंभ कर दी थी, जब ये मात्र पाँच वर्ष के थे। इनके पिता ने संतूर वाद्य पर अत्यधिक शोध किया और यह दृढ़ निश्चय किया कि शिवकुमार प्रथम भारतीय बनें जो भारतीय शास्त्रीय संगीत को संतूर पर बजायें। तब इन्होंने १३ वर्ष की आयु से ही संतूर बजाना आरंभ किया और आगे चलकर इनके पिता का स्वप्न पूरा हुआ। इन्होंने अपना पहला कार्यक्रम बंबई में १९५५ में किया था।


title: शिवकुमार शर्मा

text: शिवकुमार शर्मा संतूर के महारथी होने के साथ साथ एक अच्छे गायक भी हैं। एकमात्र इन्हें संतूर को लोकप्रिय शास्त्रीय वाद्य बनाने में पूरा श्रेय जाता है। इन्होंने संगीत साधना आरंभ करते समय कभी संतूर के विषय में सोचा भी नहीं था, इनके पिता ने ही निश्चय किया कि ये संतूर बजाया करें। इनका प्रथम एकल एल्बम १९६० में आया। १९६५ में इन्होंने निर्देशक वी शांताराम की नृत्य-संगीत के लिए प्रसिद्ध हिन्दी फिल्म झनक झनक पायल बाजे का संगीत दिया।


title: शिवकुमार शर्मा

text: १९६७ में इन्होंने प्रसिद्ध बांसुरी वादक पंडित हरिप्रसाद चौरसिया और पंडित बृजभूषण काबरा की संगत से एल्बम कॉल ऑफ द वैली बनाया, जो शास्त्रीय संगीत में बहुत ऊंचे स्थान पर गिना जाता है। इन्होंने पं.हरि प्रसाद चौरसिया के साथ कई हिन्दी फिल्मों में संगीत दिया है। फिल्म संगीत का श्रीगणेश १९८० में सिलसिला से हुआ था। इन्हें शिव-हरि नाम से प्रसिद्धि मिली। इनकी कुछ उल्लेखनीय फिल्मों में फासले (१९८५), चाँदनी (१९८९), लम्हे (१९९१) और डर (१९९३) हैं।


title: शिवकुमार शर्मा

text: पंडित शर्मा की पत्नी का नाम मनोरमा शर्मा है। जिनसे इन्हें दो पुत्र हुए। इनके ज्येष्ठ पुत्र राहुल शर्मा, भी संतूर-वादक हैं। ये पिता पुत्र १९९६ से साथ-साथ संतूर-वादन करते आ रहे हैं। शर्मा जी ने राहुल को ईश्वर का वरदान मानते हुए अपना शिष्य बनाया और संतूर-वादन में पारंगत किया।


title: शिवकुमार शर्मा

text: शर्मा जी को कई राष्ट्रीय एवं अंतर्राष्ट्रीय सम्मान एवं पुरस्कार मिल चुके हैं। इन्हें १९८५ में बाल्टीमोर, संयुक्त राज्य की मानद नागरिकता भी मिल चुकी है। इसके अलावा इन्हें १९८६ में संगीत नाटक अकादमी पुरस्कार, १९९१ में पद्मश्री, एवं २००१ में पद्म विभूषण से भी अलंकृत किया गया था।


title: हरिप्रसाद चौरसिया

text: हरिप्रसाद चौरसिया या पंडित हरिप्रसाद चौरसिया (जन्म: १ जुलाई १९३८इलाहाबाद) प्रसिद्ध बांसुरी वादक हैं। उन्हे भारत सरकार ने १९९२ में पद्म भूषण तथा सन २००० में पद्मविभूषण से सम्मानित किया था।


title: हरिप्रसाद चौरसिया

text: पंडित हरिप्रसाद चौरसिया जी का जन्म 1 जुलाई, 1938 को उत्तर प्रदेश के इलाहाबाद में हुआ था। इनके पिता पहलवान थे। उनकी माता का निधन उस समय हो गया। जब वह पांच साल के ही थे। हरिप्रसाद चौरसिया का बचपन गंगा किनारे बनारस में बीता। उनकी शुरुआत तबला वादक के रूप में हुई। अपने पिता की मर्जी के बिना ही पंडित हरिप्रसाद जी ने संगीत सीखना शुरु कर दिया था। वह अपने पिता के साथ अखाड़े में तो जाते थे लेकिन कभी भी उनका लगाव कुश्ती की तरफ नहीं रहा।


title: हरिप्रसाद चौरसिया

text: अपने पड़ोसी पंडित राजाराम से उन्होंने संगीत की बारीकियां सीखीं। इसके बाद बांसुरी सीखने के लिए वह वाराणसी के पंडित भोलानाथ प्रसाना के पास गए। संगीत सीखने के बाद उन्होंने काफ़ी समय ऑल इंडिया रेडियो के साथ भी काम किया।संगीत में  उत्कृष्टता हासिल करने की खोज उन्हें बाबा अलाउद्दीन ख़ाँ की सुयोग्य पुत्री और शिष्या अन्नापूर्णा देवीकी शरण में ले गयी, जो उस समय एकांतवास कर रही थीं और सार्वजनिक रूप से वादन और गायन नहीं करती थीं। अन्नपूर्णा देवी की शागिर्दी में उनकी प्रतिभा में और निखार आया और उनके संगीत को जादुई स्पर्श मिला।[1


title: हरिप्रसाद चौरसिया

text: पंडित हरिप्रसाद चौरसिया ने बांसुरी के जरिए शास्त्रीय संगीत को तो लोकप्रिय बनाने का काम किया ही, संतूर वादक पंडित शिवशंकर शर्मा के साथ मिलकर ‘शिव-हरि’ नाम से कुछ हिन्दी फ़िल्मों में मधुर संगीत भी दिया। इस जोड़ी की फ़िल्में हैं- चांदनी, डर, लम्हे, सिलसिला, फासले, विजय और साहिबान। पंडित चौरसिया ने एक तेलुगु फ़िल्म ‘सिरीवेनेला’ में भी संगीत दिया। जिसमें नायक की भूमिका उनके जीवन से प्रेरित थी। इस फ़िल्म में नायक की भूमिका 'सर्वदमन बनर्जी' ने निभायी थी और बांसुरी वादन उन्होंने ही किया था। इसके अलावा पंडित जी ने बालीवुड के प्रसिद्ध संगीतकारों सचिन देव बर्मन और राहुल देव बर्मन की भी कुछ फ़िल्मों में बांसुरी वादन किया।[02]


title: हरिप्रसाद चौरसिया

text: पंडित हरिप्रसाद चौरसिया को कई अंतरराष्ट्रीय सम्मानों से नवाजा गया। इन्हें फ्रांसीसी सरकार का ‘नाइट ऑफ दि आर्डर ऑफ आर्ट्स एंड लेटर्स’ पुरस्कार और ब्रिटेन के शाही परिवार की तरफ से भी उन्हें सम्मान मिला है। इसके अतिरिक्त कई राष्ट्रीय पुरस्कार भी मिले हैं -


title: बिरजू महाराज

text: पंडित बृजमोहन मिश्र (जिन्हें बिरजू महाराज भी कहा जाता है)(४ फ़रवरी १९३८ - १७ जनवरी २०२२) प्रसिद्ध भारतीय कथक नर्तक थे। वे शास्त्रीय कथक नृत्य के लखनऊ कालिका-बिन्दादिन घराने के अग्रणी नर्तक थे। पंडित जी कथक नर्तकों के महाराज परिवार के वंशज थे जिसमें अन्य प्रमुख विभूतियों में इनके दो चाचा व ताऊ, शंभु महाराज एवं लच्छू महाराज; तथा इनके स्वयं के पिता एवं गुरु अच्छन महाराज भी आते हैं। हालांकि इनका प्रथम जुड़ाव नृत्य से ही है, फिर भी इनकी गायकी पर भी अच्छी पकड़ थी, तथा ये एक अच्छे शास्त्रीय गायक भी थे। इन्होंने कत्थक नृत्य में नये आयाम नृत्य-नाटिकाओं को जोड़कर उसे नई ऊंचाइयों तक पहुंचाया। इन्होंने कत्थक हेतु कलाश्रम की स्थापना भी की है। इसके अलावा इन्होंने विश्व पर्यन्त भ्रमण कर सहस्रों नृत्य कार्यक्रम करने के साथ-साथ कत्थक शिक्षार्थियों हेतु सैंकड़ों कार्यशालाएं भी आयोजित की।


title: बिरजू महाराज

text: अपने चाचा, शम्भू महाराज के साथ नई दिल्ली स्थित भारतीय कला केन्द्र, जिसे बाद में कत्थक केन्द्र कहा जाने लगा; उसमें काम करने के बाद इस केन्द्र के अध्यक्ष पर भी कई वर्षों तक आसीन रहे। तत्पश्चात १९९८ में वहां से सेवानिवृत्त होने पर अपना नृत्य विद्यालय कलाश्रम भी दिल्ली में ही खोला।बिरजू महाराज जी की मृत्यु 17 जनवरी 2022 को हुई ।


title: बिरजू महाराज

text: बिरजू महाराज का जन्म कत्थक नृत्य के लिये प्रसिद्ध जगन्नाथ महाराज के घर हुआ था, जिन्हें लखनऊ घराने के अच्छन महाराज कहा जाता था। ये रायगढ़ रजवाड़े में दरबारी नर्तक हुआ करते थे। इनका नाम पहले दुखहरण रखा गया था, क्योंकि ये जिस अस्पताल पैदा हुए थे, उस दिन वहाँ उनके अलावा बाकी सब कन्याओं का ही जन्म हुआ था, जिस कारण उनका नाम बृजमोहन रख दिया गया। यही नाम आगे चलकर बिगड़ कर 'बिरजू' और उससे 'बिरजू महाराज' हो गया।


title: बिरजू महाराज

text: इनको उनके चाचाओ लच्छू महाराज एवं शंभु महाराज से प्रशिक्षण मिला, तथा अपने जीवन का प्रथम गायन इन्होंने सात वर्ष की आयु में दिया। २० मई, १९४७ को जब ये मात्र ९ वर्ष के ही थे, इनके पिता का स्वर्गवास हो गया। परिश्रम के कुछ वर्षोपरान्त इनका परिवार दिल्ली में रहने लगा।


title: बिरजू महाराज

text: बिरजू महाराज ने मात्र १३ वर्ष की आयु में ही नई दिल्ली के संगीत भारती में नृत्य की शिक्षा देना आरम्भ कर दिया था। उसके बाद उन्होंने दिल्ली में ही भारतीय कला केन्द्र में सिखाना आरम्भ किया। कुछ समय बाद इन्होंने कत्थक केन्द्र (संगीत नाटक अकादमी की एक इकाई) में शिक्षण कार्य आरम्भ किया। यहां ये संकाय के अध्यक्ष थे तथा निदेशक भी रहे। तत्पश्चात १९९८ में इन्होंने वहीं से सेवानिवृत्ति पायी। इसके बाद "कलाश्रम" नाम से दिल्ली में ही एक नाट्य विद्यालय खोला।


title: बिरजू महाराज

text: इन्होंने सत्यजीत राय की फिल्म शतरंज के खिलाड़ी की संगीत रचना की, तथा उसके दो गानों पर नृत्य के लिये गायन भी किया। इसके अलावा वर्ष देवदास में एक गाने "काहे छेड़ छेड़ मोहे" का नृत्य संयोजन भी किया। इसके अलावा अन्य कई हिन्दी फ़िल्मों जैसे डेढ़ इश्किया, उमराव जान तथा संजय लीला भन्साली निर्देशित बाजी राव मस्तानी में भी कत्थक नृत्य के संयोजन किये।


title: बिरजू महाराज

text: बिरजू महाराज को अपने क्षेत्र में आरम्भ से ही काफ़ी प्रशंसा एवं सम्मान मिले, जिनमें १९८६ में पद्म विभूषण, संगीत नाटक अकादमी पुरस्कार तथा कालिदास सम्मान प्रमुख हैं। इनके साथ ही इन्हें काशी हिन्दू विश्वविद्यालय एवं खैरागढ़ विश्वविद्यालय से डॉक्टरेट की उपाधि मानद मिली।


title: किशन महाराज

text: किशन महाराज या पंडित किशन महाराज (1923 - 4 मई, 2008) विख्यात तबला वादक थे। किशन महाराज का जन्म काशी के कबीरचौरा मुहल्ले में 1923 में पारंपरिक रूप से एक संगीतज्ञ के परिवार में हुआ। कृष्ण जन्माष्टमी पर आधी रात को जन्म होने के कारण उनका नाम किशन पड़ा। उन्होंने अपने प्रारंभिक वर्षों में पिता पंडित हरि महाराज से शास्त्रीय संगीत की शिक्षा प्राप्त की। पिता के देहांत के बाद उनके चाचा एवं पंडित बलदेव सहाय के शिष्य पंडित कंठे महाराज ने उनकी शिक्षा का कार्यभार संभाला।


title: किशन महाराज

text: किशन महाराज ने तबले की थाप की यात्रा शुरू करने के कुछ साल के अंदर ही पंडित ओंकार नाथ ठाकुर, उस्ताद बड़े गुलाम अली खान, उस्ताद फैय्याज़ खान, पंडित भीमसेन जोशी, वसंत राय, पंडित रवि शंकर, उस्ताद अली अकबर खान जैसे बड़े नामों के साथ संगत की। कई बार उन्होंने संगीत की महफिल में एकल तबला वादन भी किया। इतना ही नहीं नृत्य की दुनिया के महान हस्ताक्षर शंभु महाराज, सितारा देवी, नटराज गोपी कृष्ण और बिरजू महाराज के कार्यक्रमों में भी उन्होंने तबले पर संगत की। उन्होंने एडिनबर्ग और वर्ष 1965 में ब्रिटेन में कॉमनवेल्थ कला समारोह के साथ ही कई अवसरों पर अपने कार्यक्रम प्रस्तुत कर प्रतिष्ठा अर्जित की। उनके शिष्यों में वर्तमान समय के जानेमाने तबला वादक पंडित कुमार बोस, पंडित बालकृष्ण अय्यर, सुखविंदर सिंह नामधारी सहित अन्य नाम शामिल हैं।


title: किशन महाराज

text: किशन महाराज को वर्ष 2002 में पद्मविभूषण से सम्मानित किया गया था। उन्हें वर्ष 1973 में पद्मश्री, वर्ष 1984 में केन्द्रीय संगीत नाटक पुरस्कार, वर्ष 1986 में उस्ताद इनायत अली खान पुरस्कार, दीनानाथ मंगेशकर पुरस्कार और ताल विलास के अलावा उत्तरप्रदेश रत्न, उत्तरप्रदेश गौरव भोजपुरी रत्न, भागीरथ सम्मान और लाइफ टाइम अचीवमेंट सम्मान से भी नवाजा गया।


title: बाँसुरी

text: बांसुरी काष्ठ वाद्य परिवार का एक संगीत उपकरण है। नरकट वाले काष्ठ वाद्य उपकरणों के विपरीत, बांसुरी एक एरोफोन या बिना नरकट वाला वायु उपकरण है जो एक छिद्र के पार हवा के प्रवाह से ध्वनि उत्पन्न करता है। होर्नबोस्टल-सैश्स के उपकरण वर्गीकरण के अनुसार, बांसुरी को तीव्र-आघात एरोफोन के रूप में वर्गीकृत किया जाता है।


title: बाँसुरी

text: बांसुरीवादक को एक "फ्लूट प्लेयर", एक "फ्लाउटिस्ट", एक "फ्लूटिस्ट", या कभी कभी एक "फ्लूटर" के रूप में संदर्भित किया जाता है।


title: बाँसुरी

text: बांसुरी पूर्वकालीन ज्ञात संगीत उपकरणों में से एक है। करीब 40,000 से 35,000 साल पहले की तिथि की कई बांसुरियां जर्मनी के स्वाबियन अल्ब क्षेत्र में पाई गई हैं। यह बांसुरियां दर्शाती हैं कि यूरोप में एक विकसित संगीत परंपरा आधुनिक मानव की उपस्थिति के प्रारंभिक काल से ही अस्तित्व में है।


title: बाँसुरी

text: खोजी गई सबसे पुरानी बांसुरी गुफा में रहने वाले एक तरुण भालू की जाँघ की हड्डी का एक टुकड़ा हो सकती है, जिसमें दो से चार छेद हो सकते हैं, यह स्लोवेनिया के डिव्जे बेब में पाई गई है और करीब 43,000 साल पुरानी है। हालांकि, इस तथ्य की प्रामाणिकता अक्सर विवादित रहती है। 2008 में जर्मनी के उल्म के पास होहल फेल्स गुहा में एक और कम से कम 35,000 साल पुरानी बांसुरी पाई गई। इस पाँच छेद वाली बांसुरी में एक वी-आकार का मुखपत्र है और यह एक गिद्ध के पंख की हड्डी से बनी है। खोज में शामिल शोधकर्ताओं ने अपने निष्कर्षों को अगस्त 2009 में "नेचर" नामक जर्नल में आधिकारिक तौर पर प्रकाशित किया। यह खोज इतिहास में किसी भी वाद्य यंत्र की सबसे पुरानी मान्य खोज भी है। बांसुरी, पाए गए कई यंत्रों में से एक है, यह होहल फेल्स के शुक्र के सामने और प्राचीनतम ज्ञात मानव नक्काशी से थोड़ी सी दूरी पर होहल फेल्स की गुफा में पाई गई थी। खोज की घोषणा पर, वैज्ञानिकों ने सुझाव दिया कि "जब आधुनिक मानव ने यूरोप को उपिनवेशित शत किया था, खोज उस समय की एक सुतस्थापित संगीत परंपरा की उपस्थिति को प्रदर्शित करती है". वैज्ञानिकों ने यह सुझाव भी दिया है कि, बांसुरी की खोज निएंदरथेल्स और प्रारंभिक आधुनिक मानव "के बीच संभवतः व्यवहारिक और सृजनात्मक खाड़ी" को समझाने में सहायता भी कर सकती है।


title: बाँसुरी

text: मेमथ के दांत से निर्मित, 18.7 सेमी लम्बी, तीन छिद्रों वाली बांसुरी (दक्षिणी जर्मन स्वाबियन अल्ब में उल्म के निकट स्थिति Geißenklösterle गुफा से प्राप्त हुई है और इसकी तिथि 30000 से 37,000 वर्ष पूर्व निश्चित की गयी है) 2004 में खोजी गयी थी और दो अन्य हंस हड्डियों से निर्मित बांसुरियां जो एक दशक पहले खुदाई में प्राप्त हुई थी (जर्मनी की इसी गुफा से, जिनकी तिथि लगभग 36,000 साल पूर्व प्राप्त होती है) प्राचीनतम ज्ञात वाद्ययंत्रों में से हैं।


title: बाँसुरी

text: पांच से आठ छिद्रों वाली नौ हज़ार वर्ष पुरानी गुडी (शाबि्दक अर्थ "हड्डी" बांसुरी), जिनकी निर्माण लाल कलगी वाले क्रेन के पंख की हड्डियों से किया गया है, को मध्य चीन के एक प्रान्त हेन्नन मँ स्थित जिअहु के एक मकबरे से खनित किया गया है। प्राचीनतम प्रचलित आड़ी बांसुरी चीन के हुबेई प्रांत के सुइज़्हौ स्थल पर जेंग के मारकिस यी की कब्र में पाई गई एक "ची" (篪) बांसुरी है। यह 433 ई.पू. उत्तर झाऊ वंश से संबंधित है। यह रोगन किए हुए बांस से बनी हुई बंद छोरों वाली होती है तथा इसके पांच छिद्र शीर्ष की ओर न होकर दूसरे छोर पर होते हैं। परम्परा के अनुसार, कन्फ्युशियस के द्वारा संकलित एवं संपादित शी जिंग में ची बांसुरी का वर्णन है।


title: बाँसुरी

text: बाइबिल की जेनेसिस 4:21 में जुबल को, "उन सभी का पिता जो "उगब" और "किन्नौर" बजाते हैं", बताया गया है। पूर्ववर्ती हिब्रू शब्द कुछ वायु वाद्य यंत्रों या सामान्यतः वायु यंत्रों को संदर्भित करता है, उत्तरवर्ती एक तारदार वाद्य यंत्र या सामान्यतः तारदार वाद्ययंत्र को संदर्भित करता है। अतएव, जूडियो ईसाई परंपरा में जुबल को बांसुरी (इस बाईबिल पैराग्राफ के कुछ अनुवादों में प्रयुक्त शब्द) का आविष्कारक माना जाता है। पहले के कुछ बांसुरी टिबियास(घुटने के नीचे की हड्डी) से बने हुए थे। भारतीय संस्कृति एवं पुराणों में भी बांसुरी हमेशा से आवश्यक अंग रहा है, एवं कुछ वृतातों द्वारा क्रॉस बांसुरी का उद्भव भारत में ही माना जाता है क्योंकि 1500 ई.पू. के भारतीय साहित्य में क्रॉस बांसुरी का विस्तार से विवरण है।


title: बाँसुरी

text: जब यंत्र के छिद्र के आर-पार वायु धारा प्रवाहित की जाती है, जिससे छिद्र पर वायु कंपन होने के कारण बांसुरी ध्वनि उत्पन्न करता है।


title: बाँसुरी

text: छिद्र के पार वायु एक बरनॉली या सिफॉन सृजित करती है जिसका प्रभाव वॉन कारमन वोरटैक्स स्ट्रीट तक होता है। यह बांसुरी में सामान्यतः मौजूद बेलनाकार अनुनादी गुहिका में वायु को उत्तेजित करती है। वादक यंत्र के छिद्रों को खोल एवं बंद कर के ध्वनि के स्वर में परिवर्तन करता है, इस प्रकार यह अनुनादी की प्रभावी लंबाई एवं इसके सदृश अनुनाद आवृत्ति में परिवर्तन होता है। वायु दाब में परिवर्तन के द्वारा एवं किसी भी छिद्र को खोले और बंद किये बगैर आधारभूत आवृत्ति के अलावा भी बांसुरी को गुणित स्वर पर अनुवाद के द्वारा वादक स्वर में भी परिवर्तन कर सकता है।


title: बाँसुरी

text: अधिक ध्वनि के लिये बांसुरी को अपेक्षाकृत बड़े अनुनादक, बड़ी वायु धारा या बड़े वायु धारा वेग का प्रयोग करना होगा. सामान्यतः बांसुरी की आवाज इसके अनुनादक और ध्वनि छिद्रों को बढ़ा करके बढ़ायी जा सकती है। इसलिए पुलिस की सीटी, जो बांसुरी का एक रूप है, अपने स्वर में बहुत विस्तृत होती है एवं इसीलिये पाइप आर्गन एक कंसर्ट बांसुरी की तुलना में अधिक तेज आवाज का हो सकता है: एक बड़े ऑर्गन पाइप में कुछ क्यूबिक फीट वायु हो सकती है एवं इसके ध्वनि छिद्र कुछ चौड़े हो सकते हैं, जबकि कंसर्ट बांसुरी की वायु धारा की माप एक इंच से थोड़ी ही बड़ी होती है।


title: बाँसुरी

text: वायु धारा को एक उचित कोण एवं वेग से प्रवाहित करना चाहिये अन्यथा बांसुरी में वायु में कंपन नहीं होगा. फिलिप्ड या नलिका वाली बांसुरियों में, संक्षिप्त रूप से गठित एवं स्थापित वायु मार्ग सिकुड़ेगा एवं खुली खिड़की के पार लेबियम रैम्प किनारे तक वायु प्रवाहित होगी. पाइप ऑर्गन में, यह वायु एक नियंत्रित धौकनी (ब्लोअर) द्वारा प्रवाहित होती है।


title: बाँसुरी

text: गैर फिपिल बांसुरी में वायु धारा निश्चित रूप में वादक के होठों से प्रवाहित होती है जिसे इंबोशर कहा जाता है। इससे वादक को विशेषकर फिपिल/ नलिका बांसुरियों की तुलना में स्वर, ध्वनि व आवाज की अभिव्यक्ति की विस्तृत श्रंखला की सुविधा प्राप्त होती है। हालांकि, इससे नौसिखिए वादक को रिकॉर्डर जैसे नलिका बांसुरियों की तुलना में अंतिम सिरे से बजने वाले या अनुप्रस्थ बांसुरियों द्वारा पूरी ध्वनि उत्पन्न करने में पर्याप्त कठिनाई होती है। अनुप्रस्थ एवं अंतिम सिरे से बजने वाले बांसुरी को बजाने के लिये अधिक वायु की आवश्यकता होती है जिसमें गहरे श्वसन की आवश्यकता होती है एवं यह चक्रीय श्वसन को पर्याप्त जटिल बनाता है।


title: बाँसुरी

text: सामान्यतः गुणवत्ता या "ध्वनि रंग", जिसे स्वर कहते हैं, में परिवर्तन होता है क्योंकि बांसुरी कई भागों एवं गहनताओं में सुर उत्पन्न कर सकते हैं। ध्वनि-रंग में छिद्र की आंतरिक आकृति जैसे कि शंक्वाकार नोक में परिवर्तन के द्वारा परिवर्तन या सुधार किया जा सकता है। सुर एक आवृति है जो एक निम्न रजिस्टर पूर्णांक गुणक है या बांसुरी का "आधारभूत" नोट है। सामान्यतः उच्च सुर उच्च अंशों की उत्पत्ति में वायु धारा पतली (अधिक रूपों में कंपन), तीव्र (वायु के अनुनाद को उत्तेजित करने के लिये अधिक ऊर्जा उपलब्ध कराना) एवं छिद्र के पार कम गहरे (वायु धारा का अधिक छिछले परावर्तन हेतु) प्रवाहित की जाती है।


title: बाँसुरी

text: ध्वनि विज्ञान निष्पादन एवं स्वर के प्रति शीर्ष जोड़ ज्यामिति विशेष रूप से जटिल प्रतीत होती है, लेकिन उत्पादकों के मध्य किसी विशेष आकार को लेकर कोई सर्वसम्मति नहीं है। इमबोशर छिद्र की ध्वनि विज्ञान बाधा सबसे जटिल मानदंड प्रतीत होती है। ध्वनि विज्ञान बाधा को प्रभावित करने वाले जटिल कारकों में शामिल हैं: चिमनी की लंबाई (ओठ-प्लेट और शीर्ष नली के मध्य छिद्र), चिमनी का व्यास एवं रडी या चिमनी के अंत सिरे का घुमाव तथा वाद्य यंत्र के "गले " में कोई डिजाइन प्रतिबंध जैसा कि जापानी नोहकन बांसुरी में.


title: बाँसुरी

text: एक अध्ययन में, जिसमें व्यावसायिक वादकों की आँख में पट्टी बांधी गई, यह पाया गया कि वे विभिन्न धातुओं से बने वाद्य यंत्रों में कोई अंतर नहीं खोज पाये. आँख बंद करके सुनने पर पहली बार में कोई भी वाद्य यंत्र की सही पहचान नहीं कर पाया एवं दूसरी बार में केवल चाँदी यंत्र ही पहचाना जा सका. अध्ययन का यह निष्कर्ष है कि "दीवार की सामग्री का यंत्र द्वारा उत्पन्न ध्वनि स्वर या गतिज विस्तार पर कोई गौर करने योग्य प्रभाव होने का प्रमाण नहीं मिला". दुर्भाग्यवश, यह अध्ययन शीर्षजोड़ डिजाइन पर नियंत्रण नहीं करता जो कि सामान्यतः स्वर को प्रभावित करने वाला माना जाता है (ऊपर देखें). नियंत्रित स्वर परीक्षण यह दर्शाते है कि नली का द्रव्यमान परिवर्तन उत्पन्न करता है एवं अतः नली घनत्व एवं दीवार की मोटाई परिवर्तन पैदा करेगी. हमें ध्वनि की पहचान हेतु इलैक्ट्रॉनिक संवेदकों की तुलना में मानव कानों की सीमाओं का भी ध्यान रखना चाहिये.


title: बाँसुरी

text: अपने आधारतम रूप में बांसुरी एक खुली नलिका हो सकती है जिसे बोतल की तरह बजाया जाता है। बांसुरी की कुछ विस्तृत श्रेणियां हैं। ज़्यादातर बांसुरियों को संगीतकार या वादक ओठ के किनारों से बजाता है। हालांकि, कुछ बांसुरियों, जैसे विस्सल, जैमशोर्न, फ्लैजिओलैट, रिकार्डर, टिन विस्सल, टोनेट, फुजारा एवं ओकारिना में एक नली होती है जो वायु को किनारे तक भेजती है ("फिपिल" नामक एक व्यवस्था). इन्हें फिपिल फ्लूट कहा जाता है। फिपिल, यंत्र को एक विशिष्ट ध्वनि देता है जो गैर-फिपिल फ्लूटों से अलग होती है एवं यह यंत्र वादन को आसान बनाता है, लेकिन इस पर संगीतकार या वादक का नियंत्रण कुछ कम होता है।


title: बाँसुरी

text: बगल से (अथवा आड़ी) बजायी जाने वाली बांसुरियों जैसे कि पश्चिमी संगीत कवल, डान्सो, शाकुहाची, अनासाज़ी फ्लूट एवं क्वीना के मध्य एक और विभाजन है। बगल से बजाई जाने वाले बांसुरियों में नलिका के अंतिम सिरे से बजाये जाने की के स्थान पर ध्वनि उत्पन्न करने के लिये नलिका के बगल में छेद होता है। अंतिम सिरे से बजाये जाने वाली बांसुरियों को फिपिल बांसुरी नहीं समझ लेना चाहिये जैसे कि रिकॉर्डर, जो ऊर्ध्ववत बजाये जाते हैं लेकिन इनमें एक आंतरिक नली होती है जोकि ध्वनि छेद के सिरे तक वायु भेजती है।


title: बाँसुरी

text: बांसुरी एक या दोनों सिरों पर खुले हो सकते हैं। ओकारिना, जुन, पैन पाइप्स, पुलिस सीटी एवं बोसुन की सीटी एक सिरे पर बंद (क्लोज़ एंडेड) होती है। सिरे पर खुली बांसुरी जैसे कि कंसर्ट-बांसुरी एवं रिकॉर्डर ज्यादा सुरीले होते हैं अतएव वादक के लिये बजाने में अधिक लोचशील तथा अधिक चटख ध्वनि वाले होते हैं। एक ऑर्गन पाइप वांछित ध्वनि के आधार पर खुला या बंद हो सकता है।


title: बाँसुरी

text: बांसुरियों को कुछ विभिन्न वायु स्त्रोतों से बजाया जा सकता है। परंपरागत बांसुरी मुँह से बजायी जाती हैं, यद्यपि कुछ संस्कृतियों में नाक से बजायी जाने वाली बांसुरी प्रयोग होती है। ऑर्गन के फ्लू पाइपों को, जोकि नलिका बांसुरी से ध्वनिक रूप में समान होते हैं, धौकनी या पंखों के द्वारा बजाया जाता है।


title: बाँसुरी

text: वैस्टर्न कंसर्ट बांसुरी, 19वीं सदी के जर्मन बांसुरी का वंशज है। यह एक आढ़ी या अनुप्रस्थ बांसुरी है जोकि शीर्ष पर बंद होती है। इसके शीर्ष के नजदीक एक "दरारनुमा छेद" होता है जिससे वादक बजाता है। बांसुरी में गोलाकार ध्वनि छिद्र होते हैं जोकि इसके बारोक पूर्वजों के अंगुली छिद्र से बड़े होते हैं। ध्वनि छिद्र का आकार एवं स्थिति, प्रमुख कार्यप्रणाली, एवं बांसुरी के विस्तार में नोट्स को उत्पन्न करने के लिये अंगुली के प्रयोग का विकास 1832 से 1847 के मध्य थिओबाल्ड बोहम ने किया था एवं यंत्र के गतिज विस्तार एवं तान (ध्वनि का उतार चढ़ाव) में उनके उत्तराधिकारियों ने महान सुधार किया। कुछ परिष्कारों के साथ (किंगमा प्रणाली एवं अन्य परंपरागत रूप से स्वीकृत अंगुली प्रणालियों को विरल अपवाद स्वरूप छोड़कर) वैस्टर्न कंसर्ट बांसुरी मूलतः बोहम की डिजाइन तक ही सीमित रहे एवं बोहम प्रणाली के नाम से जाने जाते है।


title: बाँसुरी

text: स्टैण्डर्ड कंसर्ट बांसुरी को सप्तक सी स्वर में स्वर बद्ध किया गया है एवं इसका विस्तार मध्य सी (या ढ़ेड़ पायदान नीचे, जब बी फुट को यंत्र के साथ जोड़ा गया हो) से प्रारंभ होकर तीसरे सप्तक तक जाता है। इसका तात्पर्य है कि कंसर्ट बांसुरी सर्वाधिक प्रचलित आर्केस्ट्रा यंत्रों में से एक है, इसका अपवाद पिकोलो है जो एक सप्तक ऊपर बजता है। जी आल्टो एवं सी बांस बांसुरी का प्रयोग यदा-कदा ही होता है एवं इन्हें क्रमशः पूर्ण चतुर्थ सप्तक एवं कंसर्ट बांसुरी से एक सप्तक नीचे स्वरबद्ध किया गया है। बांस की तुलना में आल्टो बांसुरी के अंश अधिक लिखे जाते हैं। कॉन्ट्राबास, डबल कॉन्ट्राबास एवं हाइपरबास कुछ अन्य विरले बांसुरी रूप हैं जिन्हें मध्य सप्तक से क्रमशः दो, तीन और चार सप्तक नीचे स्वरबद्ध किया गया है।


title: बाँसुरी

text: समय-समय पर बांसुरी और पिकोलो के अन्य आकारों का प्रयोग होता है। आधुनिक स्वर बद्ध प्रणाली का एक विरला यंत्र ट्रेबल जी बांसुरी है। यंत्र पुराने स्वर मानकों के अनुसार बनाया गया है, जिसका प्रयोग सैद्धांतिक रूप से विंड-बैंड संगीत सहित डी बी पिकोलो, एब सोपरानो बांसुरी (वर्तमान कंसर्ट सी बांसुरी के समकक्ष प्राथमिक यंत्र), एफ आल्टो बांसुरी एवं बी बी बास बांसुरी में होता है।


title: बाँसुरी

text: भारतीय शास्त्रीय संगीत में बांस से निर्मित बांसुरी एक महत्वपूर्ण यंत्र है जिसका विकास पश्चिमी बांसुरी से स्वतंत्र रूप से हुआ है। हिन्दू भगवान कृष्ण को परंपरागत रूप से बांसुरी वादक माना जाता है (नीचे देखें). पश्चिमी संस्करणों की तुलना में भारतीय बांसुरी बहुत साधारण हैं; वे बांस द्वारा निर्मित होते हैं एवं चाबी रहित होती हैं।


title: बाँसुरी

text: महान भारतीय बांसुरी वादक पन्नालाल घोष ने सर्वप्रथम छोटे से लोक वाद्ययंत्र को बांस बांसुरी (सात छिद्रों वाला 32 इंच लंबा) में परिवर्धित करके इसे परंपरागत भारतीय शास्त्रीय संगीत बजाने योग्य बनाया था तथा इसे अन्य शास्त्रीय संगीत वाद्य-यंत्रों के कद का बनाया था। अतिरिक्त छिद्र ने "मध्यम" बजाना संभव बनाया, जो कि कुछ परंपरागत रागों में "मींदज़" (एम एन, पी एम एवं एम डी की तरह) को सरल बनाता है।


title: बाँसुरी

text: भारतीय शास्त्रीय संगीत की धुनों और सूक्ष्मता को भलीभांति प्रकट करने के लिये पंडित रघुनाथ प्रसन्ना ने बांसुरी वादन के क्षेत्र में विभिन्न तकनीकों का विकास किया है। वास्तव में उन्होंने अपने स्वयं के परिवार सदस्यों को प्रशिक्षण के द्वारा अपने घराने को मजबूत आधार प्रदान किया। इस घराने के शिष्यों में पंडित भोलानाथ प्रसन्ना, पंडित हरी प्रसाद चौरसिया, पंडित राजेन्द्र प्रसन्ना विश्वभर में अपने मधुर संगीत के लिये प्रसिद्ध हैं।


title: बाँसुरी

text: भारतीय कंसर्ट बांसुरी मानक स्वरबद्ध लहरियों (पिचों) पर उपलब्ध हैं। कर्नाटक संगीत में इन स्वरबद्ध लहरियों को नंबर के द्वारा जाना जाता है जैसे कि (सी को स्वर मानते हुये) 1 (सी के लिये), 1-1/2 (सी#), 2 (डी), 2-1/2 (डी#), 3 (ई), 4 (एफ), 4-1/2 (एफ#), 5 (जी), 5-1/2 (जी#), 6 (ए), 6-1/2 (ए#) एवं 7(बी). हालांकि किसी रचना का स्वर अपने आप में नियत नहीं है अतः कंसर्ट के लिये किसी भी बांसुरी का प्रयोग किया जा सकता है (जब तक कि संगत वाद्ययंत्र, यदि हो, भलीभांति स्वर बद्ध न हो जाये) एवं यह मुख्यतः कलाकार की व्यक्तिगत पसंद पर निर्भर करता है।


title: बाँसुरी

text: भारतीय बांसुरी के दो मुख्य प्रकारों का वर्तमान में प्रयोग हो रहा है। प्रथम, बांसुरी है, जिसमें अंगुलियों हेतु छह छिद्र एवं एक दरारनुमा छिद्र होता है एवं जिसका प्रयोग मुख्यतः उत्तर भारत में हिंदुस्तानी संगीत में किया जाता है। दूसरी, वेणु या "पुलनगुझाल" है, जिसमें आठ अंगुली छिद्र होते हैं एवं जिसका प्रयोग मुख्य रूप से दक्षिण भारत में कर्नाटक संगीत में किया जाता है। वर्तमान में कर्नाटक संगीत बांसुरी वादकों द्वारा सामान्यतः आरपार अंगुली तकनीक से चलने वाले आठ छिद्रों वाले बांसुरी का प्रयोग किया जाता है। इस तकनीक का प्रारंभ 20वीं शताब्दी में टी. आर. महालिंगम ने किया था। तब इसका विकास बी एन सुरेश एवं डॉ॰ एन. रमानी ने किया. इसके पहले, दक्षिण भारतीय बांसुरी में केवल सात अंगुली छिद्र होते थे जिसके अंगुली मानदंडों का विकास 20वीं शताब्दी के आरंभ में पल्लादम स्कूल के शराबा शास्त्री द्वारा किया गया था।


title: बाँसुरी

text: बांसुरी की ध्वनि की गुणवत्ता कुछ हद तक उसे बनाने में प्रयुक्त हुये विशेष बांस पर निर्भर करती है एवं यह सामान्यतः स्वीकृत है कि सर्वश्रेष्ठ बांस दक्षिण भारत के नागरकोइल क्षेत्र में पैदा होते हैं।


title: बाँसुरी

text: चीनी बांसुरी को "डी" (笛) कहा जाता है। चीन में डी की कई किस्में हैं जो भिन्न आकार, ढांचे (अनुनाद झिल्ली सहित/रहित) एवं छिद्र संख्या (6 से 11) तथा आलाप (विभिन्न चाबियों में वादन) की हैं। ज़्यादातर बांस की बनी हुई हैं। चीनी बांसुरी की एक खास विशेषता एक छिद्र पर अनुनाद झिल्ली का चढ़ा होना है जो नली के अंदर वायु कॉलम को कंपित करती है। इस बांसुरी से मुखर ध्वनि प्राप्त होती है।  आधुनिक चीनी ऑर्केस्ट्रा में साधारणतः पाये जाने वाले बांसुरियों में बंगडी (梆笛), क्यूडी (曲笛), जिन्डी (新笛), डाडी (大笛) आदि शामिल हैं। अनुप्रस्थ या आड़े बजाये जाने वाले बांस को "जियाओ" (簫) कहते हैं जोकि चीन में वायु यंत्र की भिन्न श्रेणी है।


title: बाँसुरी

text: जापानी बांसुरी को फू कहते हैं जिनमें बड़ी संख्या में जापान के संगीतमय बांसुरी शामिल हैं।


title: बाँसुरी

text: सिरिंग (जिसे "ब्लल" भी कहा जाता है) तुलनात्मक रूप से छोटा एवं अंतिम सिरे से बजाये जाने वाली बांसुरी है जिसमें नाक द्वारा उत्पन्न स्वर की गुणवत्ता होती है एवं पिकोलो का स्वर होता है जो पूर्व आर्मेनिया के कॉकासस क्षेत्र में पाया जाता है। यह लकड़ी या बेंत का बना होता है जिसमें सामान्यतः सात अंगुली छिद्र एवं एक अंगूठा छिद्र होता है जो द्वि स्वर उत्पन्न करता है। सिरिंग का प्रयोग गड़रियों द्वारा अपने कार्य से संबंधित ध्वनियों एवं संकेतों को उत्पन्न करने तथा संगीतमय प्रेम गीतों, जिन्हें "छबन बयाती" कहा जाता है, के साथ - साथ क्रमबद्व खंडों के लिये किया जाता है। सिरिंग का प्रयोग "डेफ" और ढोल के साथ नृत्य हेतु संगीत उपलब्ध कराने के लिये भी किया जाता है। एक आर्मेनियाई संगीतज्ञ यह मानता है कि सिरिंग में राष्ट्रीय आर्मेनियाई यंत्रों के सभी गुण मौजूद हैं।द मेट्रोपोलिटन म्यूज़ियम ऑफ़ आर्ट पर दुनिया भर से बांसुरियों का एक संकलन


title: शशि थरूर

text: शशि थरूर भारतीय राजनीतिज्ञ और पूर्व राजनयिक है, जो २००९ से केरल के थिरुवनंतपुरम से लोक सभा सांसद हैं। वर्तमान में, वे विदेशी मामलों में संसदीय स्थायी समिति के अध्यक्ष के रूप में सेवारत हैं। वे भारत सरकार के २००९-२०१० तक विदेश मन्त्रालय के और २०१२-२०१४ तक मानव संसाधन विकास मन्त्रालय के राज्य मन्त्री रह चुके हैं। २००७ तक, वे संयुक्त राष्ट्र के करियर अधिकारी थे, व २००१ में पद चढ़ते हुएँ, संचार और जन सूचना के उप महासचिव बने। संयुक्त राष्ट्र में २९ साल कार्यरत रहने के बाद, उन्होंने महासचिव पद के लिए (2006) चुनाव में, बान की मून की तुलना में दूसरे स्थान पर आने के बाद, संयुक्त राष्ट्र से प्रस्थान किया। वे एक साहित्यकार (उपन्यासकार)) भी हैं। थरूर एक प्रशंसित लेखक हैं, जिन्होंने 1981 से कथा और गैर-कथाओं के 17 बेस्टसेलिंग कार्यों को लिखा है, जो भारत और उसके इतिहास, संस्कृति, फिल्म, राजनीति, समाज, विदेश नीति और अधिक संबंधित विषयों पर केंद्रित हैं।


title: शशि थरूर

text: थरूर का जन्म लंदन में लिली के मलयाली नायर परिवार और केरल के पलक्कड़ के चंद्रन थरूर में हुआ था। उनके पिता ने लंदन, बॉम्बे, कलकत्ता और दिल्ली में 25 साल के करियर (समूह विज्ञापन प्रबंधक के रूप में परिष्कृत) सहित विभिन्न पदों पर काम किया। उनके पैतृक चाचा थरूर परमेश्वर थे, जो भारत में रीडर डाइजेस्ट के संस्थापक थे। अपने माता-पिता भारत लौटने के बाद, थरूर 1962 में मोंटफोर्ट स्कूल, यरकौड में चले गए, बाद में बॉम्बे (अब मुंबई) चले गए और कैंपियन स्कूल (1963-68) में पढ़ाई की। उन्होंने कलकत्ता (1969 -71) में सेंट जेवियर के कॉलेजिएट स्कूल में अपने हाईस्कूल साल बिताए। उन्होंने सेंट स्टीफ़न कॉलेज, दिल्ली से इतिहास में स्नातक (सम्मान) की डिग्री के स्नातक के साथ स्नातक की उपाधि प्राप्त की।


title: शशि थरूर

text: 1975 में, वह टफट्स यूनिवर्सिटी में फ्लेचर स्कूल ऑफ लॉ एंड डिप्लोमैसी में स्नातक अध्ययन करने के लिए संयुक्त राज्य अमेरिका चले गए, जहां उन्होंने एमए और एमएएलडी प्राप्त की और उन्हें सर्वश्रेष्ठ छात्र के लिए रॉबर्ट बी स्टीवर्ट पुरस्कार से सम्मानित किया गया और उन्हें पूरा किया गया 22 साल की उम्र में पीएचडी। फ्लेचर में, उन्होंने फ्लेचर फोरम ऑफ इंटरनेशनल अफेयर्स के पहले संपादक को भी मदद की और वह मदद की।


title: शशि थरूर

text: उन्हें पुजेट साउंड विश्वविद्यालय द्वारा एक मानद डी. लिट और बुखारेस्ट विश्वविद्यालय द्वारा इतिहास में डॉक्टरेट मानदंड का कारण भी दिया गया है।


title: शशि थरूर

text: थरूर ने एक बार कहा था कि जब उन्होंने अपने राजनीतिक करियर की शुरुआत की तो उन्हें कांग्रेस, कम्युनिस्टों और बीजेपी ने संपर्क किया। उन्होंने कांग्रेस का चयन किया क्योंकि उन्हें इसके साथ वैचारिक रूप से सहज महसूस हुआ। मार्च 2009 में थरूर ने केरल के तिरुवनंतपुरम में कांग्रेस पार्टी के उम्मीदवार के रूप में भारतीय आम चुनावों में चुनाव लड़ा। उनके विरोधियों में भारतीय कम्युनिस्ट पार्टी (सीपीआई) के पी। रामचंद्रन नायर, बहुजन समाज पार्टी (बीएसपी) के नीललोहितादासन नादर, नेशनलिस्ट कांग्रेस पार्टी (एनसीपी) के सांसद गंगाधरन और भारतीय जनता पार्टी के पीके कृष्ण दास शामिल थे। )। आलोचना के बावजूद कि वह एक "कुलीन बाहरी व्यक्ति" था, थरूर ने लगभग 100,000 के अंतर से चुनाव जीते। तब उन्हें प्रधान मंत्री मनमोहन सिंह के मंत्रिपरिषद में राज्य मंत्री के रूप में चुना गया। 28 मई 200 9 को उन्होंने अफ्रीका, लैटिन अमेरिका और खाड़ी, हज तीर्थयात्रा, और मंत्रालय के वाणिज्य, पासपोर्ट और वीजा सेवाओं सहित विदेश मामलों के राज्य मंत्री के रूप में शपथ ली थी।


title: शशि थरूर

text: थरूर राजनीतिक बातचीत के साधन के रूप में सोशल मीडिया का उपयोग करने में अग्रणी थे। वह 2013 तक ट्विटर पर भारत के सबसे ज्यादा राजनेता थे, जब उन्हें प्रधान मंत्री नरेंद्र मोदी ने पीछे छोड़ दिया था।


title: शशि थरूर

text: मई 2014 में थरूर ने तिरुवनंतपुरम से फिर से चुनाव जीता, भारतीय जनता पार्टी के ओ राजगोपाल को लगभग 15,700 वोटों के अंतर से हराकर विपक्ष में बैठे 15 वीं लोकसभा के सदस्य बने। उन्हें विदेश मामलों पर संसदीय स्थायी समिति के अध्यक्ष का नाम दिया गया। 13 अक्टूबर 2014 को कांग्रेस प्रवक्ता के पद से शशि थरूर को हटा दिया गया था जब उन्होंने अपने पार्टी के प्रतिद्वंद्वी प्रधान मंत्री मोदी के बयान की प्रशंसा की थी।


title: शशि थरूर

text: कांग्रेस प्रवक्ता के पद से थरूर को हटाने के संबंध में, कलकत्ता के द टेलीग्राफ ने कहा, "एक विपक्षी सांसद के पास सरकार द्वारा किए गए एक अच्छी चीज की सराहना करने और स्वतंत्रता का प्रयोग करने के लिए स्वतंत्रता का प्रयोग करने के लिए और सत्ताधारी पार्टी के सांसद के लिए बोलने और वोट देने के लिए पार्टी लाइन सिर्फ वैध संसदीय अभ्यास नहीं है, यह संसदीय लोकतंत्र का सार है। कांग्रेस के पद से शशि थरूर ने ऐसा करने की कोशिश की है; एक बीजेपी सांसद नहीं है जिसने उससे मेल खाया है। अंधेरे अनुरूपता वफादारी नहीं है, न ही स्वतंत्र सोच, असंतोष। "


title: शशि थरूर

text: 2014 की बीजेपी की जीत के बाद, थरूर से खजांची बेंचों ने लश्कर-ए-तोइबा कमांडर जाकी-उर-रहमान लखवी को मुक्त करने के लिए पाकिस्तान की निंदा करते हुए एक बयान का मसौदा तैयार करने के लिए कहा था, जिन्होंने 2008 के मुंबई हमलों की महारत हासिल की थी जिसमें 166 लोग मारे गए थे। जनवरी 2015 में, थरूर ने हिंदुत्व ब्रिगेड के अतिसंवेदनशीलताओं के कारण प्राचीन भारतीय विज्ञान की वास्तविक उपलब्धियों को नहीं नकारने के लिए कहा, 2015 के बीच भारतीय विज्ञान कांग्रेस प्राचीन विमान विवाद।


title: शशि थरूर

text: मार्च 2017 में, थरूर ने कोलकाता में विक्टोरिया मेमोरियल को भारत में अपने शासन के दौरान यूनाइटेड किंगडम द्वारा अत्याचारों पर एक संग्रहालय में परिवर्तित करने के लिए बुलाया। उन्होंने एक अल जज़ीरा स्तंभ में लिखा था कि ब्रिटिश साम्राज्य "ने दुनिया के सबसे अमीर देशों में से एक (1700 में वैश्विक सकल घरेलू उत्पाद का 27 प्रतिशत) पर विजय प्राप्त की और इसे कम से कम दो शताब्दियों के लूटपाट और शोषण के बाद कम किया, सबसे गरीबों में से एक , 1947 में जब तक उन्होंने पृथ्वी पर सबसे अधिक बीमार और सबसे अशिक्षित राष्ट्र छोड़े थे ... ... 1857 में दिल्ली से राजस्थान के नरसंहारों के लिए कोई स्मारक नहीं है, 1919 में अमृतसर से अमृतसर तक, 35 मिलियन भारतीयों की मौत पूरी तरह से अनावश्यक ब्रिटिश नीति के कारण अकाल। "


title: शशि थरूर

text: थरूर की पहली पत्नी कैलाशनाथ काटजू की पोती तिलोत्तम मुखर्जी थी और इस प्रकार मार्कंडे काटजू का पहला चचेरा भाई था। वह अब न्यूयॉर्क विश्वविद्यालय में मानविकी के प्रोफेसर हैं। उनके दो बेटे, कनिष्क और ईशान हैं। इशान टाइम पत्रिका में एक पूर्व वरिष्ठ संपादक हैं, और अब वाशिंगटन पोस्ट के लिए विदेश मामलों पर लिखते हैं। कनिष्क ओपन डेमोक्रेसी में एक पूर्व संपादक हैं, और अत्यधिक प्रशंसित लघु कहानी संग्रह स्विमर इन द स्टार्स के लेखक हैं और वह न्यू यॉर्क में एक उपन्यास पर काम कर रहे हैं। कनिष्क ने OpenDemocracy.net 2006-09 में सहयोगी संपादक के रूप में भी कार्य किया।


title: शशि थरूर

text: बाद में थरूर ने संयुक्त राष्ट्र में काम कर रहे एक कनाडाई राजनयिक क्रिस्टा गिल्स से विवाह किया।


title: शशि थरूर

text: तलाक के बाद, थरूर ने अगस्त 2010 में केरल के पलक्कड़ जिले के इलावचेरी गांव में अपने पूर्वजों के घर में सुनन्दा पुष्कर से विवाह किया। 17 जनवरी 2014 को, 50 वर्ष की सुनन्दा पुष्कर. नई दिल्ली के चाणक्यपुरी में लीला होटल में निधन हो गई।


title: शशि थरूर

text: थरूर शाकाहारी है और वह "जानवरों की लाशों का उपभोग करने के विचार का पालन करता है," हालांकि उन्होंने दावा किया कि उन्हें उन लोगों के साथ कोई समस्या नहीं है जो करते हैं। उन्होंने कहा है कि उन्हें "हिंदू होने पर बहुत गर्व है" और वह "पूजा" और "विश्वास करने वाले हिंदू" हैं। थरूर ने उपनिषदों की "उचित राशि" पढ़ने का भी दावा किया है।


title: संतूर

text: संतूर एक वाद्य यंत्र है। संतूर का भारतीय नाम 'शततंत्री वीणा' यानी सौ तारों वाली वीणा है जिसे बाद में फ़ारसी भाषा से संतूर नाम मिला।


title: संतूर

text: संतूर का भारतीय नाम था शततंत्री वीणा यानी सौ तारों वाली वीणा जिसे बाद में फ़ारसी भाषा से संतूर नाम मिला। यह अपने आप में एक अनोखा वाद्य है जो कि तार का साज़ होने के बावजूद लकड़ी की छोटी छड़ों से बजाया जाता है।


title: संतूर

text: यह मूल रूप से कश्मीर का लोक वाद्य है जिसे सूफ़ी संगीत में इस्तेमाल किया जाता था। यह एक सीमित समुदाय के बीच ही इस्तेमाल होता था। केवल वादी-ए-कश्मीर में इसका चलन था। बाकी तो जम्मू सहित और जगहों पर लोग इसके बारे में जानते ही नहीं थे। पंडित शिवकुमार शर्मा ने इसे लोकप्रियता की पराकाष्ठा तक पहुंचाने में विशेष योगदान दिया।


title: गोवर्धन पर्वत

text: गोवर्धन पर्वत उत्तर प्रदेश के मथुरा जिले के अंतर्गत एक नगर पंचायत है। गोवर्धन व इसके आसपास के क्षेत्र को ब्रज भूमि भी कहा जाता है।


title: गोवर्धन पर्वत

text: यह भगवान श्री कृष्ण की लीलास्थली है। यहीं पर भगवान श्री कृष्ण ने द्वापर युग में ब्रजवासियों को इन्द्र के प्रकोप से बचाने के लिये गोवर्धन पर्वत अपनी कनिष्ठ अंगुली पर उठाया था। गोवर्धन पर्वत को भक्तजन गिरिराज जी भी कहते हैं।


title: गोवर्धन पर्वत

text: सदियों से यहां दूर-दूर से भक्तजन गिरिराज जी की परिक्रमा करने आते रहे हैं। यह ७ कोस की परिक्रमा लगभग २१ किलोमीटर की है। मार्ग में पड़ने वाले प्रमुख स्थल आन्यौर, गोविन्द कुंड, पूंछरी का लौठा,जतिपुरा राधाकुंड, कुसुम सरोवर, मानसी गंगा, दानघाटी इत्यादि हैं।


title: गोवर्धन पर्वत

text: परिक्रमा जहां से शुरू होती है वहीं पर एक प्रसिद्ध मंदिर भी है जिसे दानघाटी मंदिर कहा जाता है।


title: गोवर्धन पर्वत

text: राधाकुण्ड से तीन मील दूर गोवर्द्धन पर्वत है। पहले यह गिरिराज 7 कोस (२१ कि·मी) में फैले हुए थे, पर अब आप धरती में समा गए हैं। यहीं कुसुम सरोवर है, जो बहुत सुंदर बना हुआ है। यहां वज्रनाभ के पधराए हरिदेवजी थे पर औरंगजेबी काल में वह यहां से चले गए। पीछे से उनके स्थान पर दूसरी मूर्ति प्रतिष्ठित की गई।


title: गोवर्धन पर्वत

text: यह मंदिर बहुत सुंदर है। यहां श्री वज्रनाभ के ही पधराए हुए एकचक्रेश्वर महादेव का मंदिर है। गिरिराज के ऊपर और आसपास गोवर्द्धन ग्राम बसा है तथा एक मनसादेवी का मंदिर है। मानसीगंगा पर गिरिराज का मुखारविन्द है, जहां उनका पूजन होता है तथा आषाढ़ी पूर्णिमा तथा कार्तिक की अमावस्या को मेला लगता है।


title: गोवर्धन पर्वत

text: गोवर्द्धन में सुरभि गाय, ऐरावत हाथी तथा एक शिला पर भगवान् का चरणचिह्न है। मानसी गंगा पर जिसे भगवान ने अपने मन से उत्पन्न किया था, दीवाली के दिन जो दीपमालिका होती है, उसमें मनों घी खर्च किया जाता है, शोभा दर्शनीय होती है। यहां लोग दण्डौती परिक्रमा करते हैं। दण्डौती परिक्रमा इस प्रकार की जाती है कि आगे हाथ फैलाकर जमीन पर लेट जाते हैं और जहाँ तक हाथ फैलते हैं, वहाँ तक लकीर खींचकर फिर उसके आगे लेटते हैं।


title: गोवर्धन पर्वत

text: इसी प्रकार लेटते-लेटते या साष्टांग दण्डवत् करते-करते परिक्रमा करते हैं जो एक सप्ताह से लेकर दो सप्ताह में पूरी हो पाती है। यहाँ गोरोचन, धर्मरोचन, पापमोचन और ऋणमोचन- ये चार कुण्ड हैं तथा भरतपुर नरेश की बनवाई हुई छतिरयां तथा अन्य सुंदर इमारतें हैं।


title: गोवर्धन पर्वत

text: मथुरा से दीघ को जाने वाली सड़क गोवर्द्धन पार करके जहाँ पर निकलती है, वह स्थान दानघाटी कहलाता है। यहाँ भगवान् दान लिया करते थे। यहाँ दानरायजी का मंदिर है। इसी गोवर्द्धन के पास 20 कोस के बीच में सारस्वतकल्प में वृंदावन था तथा इसी के आसपास यमुना बहती थी


title: गोवर्धन पर्वत

text: गोवर्धन का इतिहास भगवान श्रीकृष्ण की लीलाओं से जुड़ा हुआ है। द्वापरयुग में यह शूरसेन जनपद का हिस्सा था। यदु वंश की वृष्णि शाखा यहां शासन करती थी। भगवान श्री कृष्ण का सम्बंध वृष्णि यदु वंश से था। यदुवंश के प्रश्चात मित्रवंश, दत्तवंश, नागवंश, अर्जुनायन, शक, कुषाण, और गुप्तवंश, का शासन रहा है। मथुरा मेमायर्स, पृ० 376 “ मथुरा पांच भागों में बंटा हुआ था – अडींग, सोंसा, सौंख, फरह और गोवर्धन। ब्रज का वैभव में पंडित गोकुलचंद चौबे लिखते हैं ब्रज का खोया वैभव राजा हठी सिंह ने मोहम्मदपुर को पुनः गोवर्धन करके लौटा दिया उन्होंन ना केवल ब्रज की रक्षा की बल्कि मन्दिरो के संरक्षण में योगदान दिया सच्चे अर्थों ने वो ब्रज केसरी थे।


title: गोवर्धन पर्वत

text: अडिंग का इतिहास -


title: गोवर्धन पर्वत

text: अअडिंग मथुरा जिले में गोवर्धन के निकट मुग़ल काल में एक तोमर की रियासत थी। अडिंग जो भगवान श्री कृष्ण से सम्बंधित है इसका प्राचीन नाम अरिष्टा था। ब्रज में 24 उपवन माने गए है उनमे से एक अडिंग में है अरिष्टा गाँव का नाम कुंतल/तोमर शासक की अडिंग प्रवृति के करना अडिंग पड़ा था। पड़ा क्योकि वो अपनी बात पर अड़ जाते थे यानि अडिंग रहते थे। कुछ लोग बताते है की राजा अतिराम का दूसरा नाम अडिंगपाल था जबकि ब्रज लोक कथा के अनुसार सौंख के राजा हाथी सिंह को उनकी अडिंगता के करना हठी सिंह बोला जाता था। इसलिए इस जगह को अडिंग बोलते है। अडिंग और सौंख अलग अलग रियासते थी लेकिन दोनों रियासतों (जागीरी) के राजा निकट रक्त सम्बंधि थे। हठी सिंह सौंख के राजा थे। जबकि अनूप सिंह और फौन्दा सिंह अडिंग के राजा थे।जब दिल्ली पर से तोमर का राज्य चला गया तो वो लोग इस क्षेत्र में आये उन्होंने यहां के किराडो को युद्ध में मार के यहां कब्ज़ा किया अपने पूर्वज अर्जुन के नाम पर कौन्तेय(कुंतल) कहलाये, महाराजा अनंगपाल तोमर की रानी हरको देवी के एक पुत्र जुरारदेव तोमर हुए जो सोनोठ गढ़ में गद्दी पर बैठे।


title: गोवर्धन पर्वत

text: राजा फौदासिंह की वंशावली


title: गोवर्धन पर्वत

text: अनंगपाल प्रथम (736-754) → वासुदेव (754-773) → गंगदेव/गांगेय (773-794) → पृथ्वीमल (794-814) → जयदेव (814-834) → नरपाल देव/वीरपाल (834-849) → उदय राज (849-875) → आपृच्छदेव → पीपलराजदेव → रघुपालदेव → तिल्हण पालदेव → गोपालदेव → सलकपाल/सुलक्षणपाल (976-1005) → जयपाल → कुँवरपाल (महिपाल प्रथम) → अनंगपाल द्वितीय (1051-1081) → सोहनपाल → जुरारदेव → सुखपाल → चंद्रपाल→ देवपाल → अखयपाल → हरपाल → हथिपाल → नाहर → प्रह्लाद सिंह (5 पुत्र, एक गोद किया) → सहजना (डूंगर सिंह ) → कर्मपाल-विजयपाल -- अजयपाल -शिशुपाल --हरपाल - अतिराम - अनूपसिंह - फौदासिंह - जैतसिंह/बालकचन्द


title: गोवर्धन पर्वत

text: अडिंग पर कौन्तेय/तोमरों की 22 पीढ़ी ने शासन किया “जाट शासनकाल में मथुरा पांच भागों में बंटा हुआ था – अडींग, सोंसा, सौंख, फरह और गोवर्धन।” यह पांचो किले तोमरवंशी कुन्तलो के अधीन थे मुग़ल काल के इतिहास में अडिंग के इन कुंतल जाटों शासको ने मुगलो से बहुत संघर्ष किया जब भरतपुर में हिन्दुवा फ्ताका लहराने को सिनसिनवार जाट प्रयासरत थे तब इन वीरो ने गोकुला,चूड़ामन जाट की सहायता की चूड़ामण ने अडिंग के जगतपाल के सहयोग से मेवात में मुस्लिमो के हृदय में भय उत्पन्न कर दिया।


title: गोवर्धन पर्वत

text: अडिंग में किले का निर्माण राजा अनंगपाल देव ने करवाया था। उस समय यह गोवर्धन का एक ही क्षेत्र था यह अपने शासको की वीरता अडिंगता के कारण अडिंग नाम से प्रसिद्ध हुआ अडिंग के किले का पुनः निर्माण करवाने का श्रेय अनंगपाल के वंशज राजा अडिंग फौंदासिंह को जाता है।राजा फोदा सिंह ने अडींग के किले का पुनः निर्माण करवाकर इसे मजबूती प्रदान की थी। इसके आसपास 384 गॉंव राजा अनंगपाल के वंशजो के है इस क्षेत्र को खुटेलापट्टी तोमरगढ़ बोलते है।


title: गोवर्धन पर्वत

text: अडिंग पर कौन्तेय/तोमरो की 22 पीढ़ीयों ने शासन किया है।मुग़ल काल के इतिहास में अडिंग के इन शासको ने मुगलो से बहुत संघर्ष किया।चूड़ामण के बाद बदन सिंह के समय में अडिंग पर अनूपसिंह का राज था। उनके पिता अतिराम सिंह थे अनूप सिंह(बुधासिंह) के 4 पुत्र थे| राजा अनूप सिंह(बुधासिंह) ने भरतपुर (डीग ) राजा बदन सिंह को बहुत से युद्धओ में सैनिक सहायता पहुचाई थी।


title: गोवर्धन पर्वत

text: बदनसिंह के समय में उनका वर्णन ब्रज के शक्तिशाली राजाओ में हुआ है। ठाकुर चूड़ामण ने अडिंग के जगतपाल (अनूप सिंह के छोटे भाई ) सहयोग प्राप्त किया था। अडिंग के शासको में फौंदासिंह बड़े प्रसिद्ध रहे है। फौदासिंह ने मुगलों के विरुद्ध कड़ा संघर्ष किया था, मुग़ल काल के इतिहास में अडिंग के इन कुंतल जाटों शासको ने मुगलो से बहुत संघर्ष किया था।इन वीरो ने ग्रांडट्रंक रोड से जाने वाली मुगलो का असला और रसद लूट लेते थे। शास्त्री और पंडित अनिल भारद्वाज के अनुसार मुगल बादशाह ने फौदा सिंह का लोहा मानते हुए उनके लिए शाही फरमान भी जारी करवाए थे। अपने जीवन काल में राजा फौदा सिंह ने मुगलों से बहज का युद्ध ,गोवर्धन का युद्ध, तैती का युद्ध जैसे बहुत से युद्ध में मुगलों को मात दी थी। इतिहासकार जॉन कोहन ने लिखा है की भादों वदी संवत 1783 विक्रमी (1726 ईस्वी) को मुगलों ने अडिंग और सिनसिनी के जाट राजाओं से समझोता किया था।फौदासिंह को अडिंग का राजा स्वीकार किया गया और इस समझोते से फौदासिंह को तीन लाख का अतिरिक्त क्षेत्र मिला।


title: गोवर्धन पर्वत

text: जाट मराठा युद्ध का भी गवाह रहा है अडिंग का किला


title: गोवर्धन पर्वत

text: सूरजमल की मृत्यु के बाद अडिंग के तोमर कुंतल राजा और भरतपुर के नवल सिंह की सयुक्त सेना का मुकाबला मराठो मुगलों की सयुक्त सेना से हुआ इस युद्ध के बाद यहाँ से कुछ कुंतल जाट मारवाड़ क्षेत्र में चले गए थे। अडिंग ग्राम से जाने के कारण उनको अडिंग बोला जाना लगा सबसे पहले यह लोग मेड़ता क्षेत्र में बसे अडिंग गाम से निकास होने के कारन उनको अडिंग कहा जाने लगा जो समय के साथ एक गोत्र बन गया मूल गोत्र कुंतल/तोमर है अडिंग ,गोवेर्धन क्षेत्र में आज भी 384 गाँवों में तोमरवंश के कुंतल गोत्रीय जाट निवास करते है।रुड़कली गाँव जोधपुर में 19 वि सदी में केसोजी अडिंग हुए उनके घर उदोजी नामक पुत्र का जन्म हुआ। इनका विवाह बाल्यकाल में ही हो गया था। यह विश्नोई संप्रदाय में दीक्षित हुए इनका सिर्फ 1 परिवार बिश्नोई है जो वर्तमान में हरदा जिले में निवास करता है।


title: गोवर्धन पर्वत

text: जिला मुख्यालय मथुरा से मात्र २० किलोमीटर की दूरी पर है और हर समय मथुरा से जीप/बस/टेक्सी उपलब्ध रहते हैं। (किराया-३० रु) राजस्थान के अलवर शहर से १२० किलोमीटर की दूरी पर, अलवर-मथुरा मार्ग पर स्थित, अलवर से कई बसें उपलब्ध हैं। निकटतम बड़ा रेलवे स्टेशन- मथुरा जंक्शन है।


title: गोवर्धन पर्वत

text: गोवर्धन एवं जतीपुरा में कई धर्मशालाएं एवं होटल हैं जहां रुकने एवं भोजन की व्यवस्था हो जाती है। यद्यपि भक्तों का यहां हमेशा ही आना जाना लगा रहता है परंतु पूर्णिमा के आस पास यह संख्या अत्यंत बढ़ जाती है। उस समय पर प्रदेश सरकार अतिरिक्त व्यवस्था मुहैया कराती है।


title: गोवर्धन पर्वत

text: नन्दगांव, बरसाना, जतीपुरा, कामवन, कामां, डीग, अडीग


title: झालावाड़

text: झालावाड़ (Jhalawar) भारत राष्ट्र के राजस्थान राज्य के झालावाड़ ज़िले में स्थित एक एतिहासिक नगरी है। यह ज़िले का मुख्यालय भी है।


title: झालावाड़

text: झालावाड़ राजस्थान राज्य के दक्षिण-पूर्व में हाडौती क्षेत्र का हिस्सा है। झालावाड के अलावा कोटा, बारां एवं बूंदी हाडौती क्षेत्र में आते हैं। राजस्थान के झालावाड़ ने पर्यटन की दृष्टि से अपनी एक अलग पहचान बनाई है। राजस्थान की कला और संस्कृति को संजोए यह शहर अपने खूबसूरत सरोवरों, किला और मंदिरों के लिए जाना जाता है। झालावाड़ की नदियां और सरोवर इस क्षेत्र की दृश्यावली को भव्यता प्रदान करते हैं। यहां अनेक ऐतिहासिक और धार्मिक स्थल भी हैं, जो पर्यटकों को अपनी ओर खींचने में कामयाब होते हैं। झालावाड़ मालवा के पठार के एक छोर पर बसा जनपद है। इस जनपद के अंदर झालावाड़ और झालरापाटन नामक दो पर्यटन स्थल है। इन दोनों शहरों की स्थापना 18वीं शताब्दी के अन्त में झाला राजपूतों द्वारा की गई थी। इसलिए इन्हें 'जुड़वा शहर' भी कहा जाता है। इन दोनों शहरों के बीच 7 किमी की दूरी है। यह दोनों शहर झाला वंश के राजाओं की समृद्ध रियासत का हिस्सा था। इस जिले के दक्षिण पश्चिम भवानी मंडी स्थित है भवानी मंडी पंचायत समिति के अंदर गुड़ा और घटोद ग्राम पंचायत एक शानदार जगह है


title: झालावाड़

text: झालावाड़ जिले में 4 विधानसभा क्षेत्र हैं


title: झालावाड़

text: झालावाड लोकसभा सीट से दुष्यंत सिंह जिले का प्रतिनिधित्व संसद में करते हैं। झालरापाटन सीट से राजस्थान की पूर्व मुख्यमंत्री वसुन्धरा राजे सिंधिया क्षेत्र का प्रतिनिधित्व करती हैं।


title: झालावाड़

text: गढमहल झाला वंश के राजाओं का भव्य महल था। शहर के मध्य स्थित इस महल के तीन कलात्मक द्वार हैं। महल का अग्रभाग चार मंजिला है, जिसमें मेहराबों, झरोखों और गुम्बदों का आनुपातिक विन्यास देखने लायक है।


title: झालावाड़

text: परिसर के नक्कारखाने के निकट स्थित पुरातात्विक संग्रहालय भी देखने योग्य है। महल का निर्माण 1838 ई. में राजा राणा मदन सिंह ने शुरू करवाया था जिसे बाद में राजा पृथ्वीसिंह ने पूरा करवाया। 1921 में राजा भवानी सिंह ने महल के पिछले भाग में एक नाट्यशाला का निर्माण कराया। इसके निर्माण में यूरोपियन ओपेरा शैली का खास ध्यान रखा गया है।


title: झालावाड़

text: शहर से करीब 6 किलोमीटर दूर कृष्ण सागर नामक विशाल सरोवर है। यह सरोवर एकांतप्रिय लोगों को बहुत पसंद आता है। सरोवर के किनारे पर लकड़ियों से निर्मित एक इमारत है। इस इमारत को रैन बसेरा कहा जाता है। यह इमारत महाराजा राजेन्द्र सिंह ने ग्रीष्मकालीन आवास के लिए बनवाई थी। पक्षियों में रूचि रखने वालों को यह स्थान बहुत भाता है। वर्तमान में यह जल गया है